
KRAPINSKE 

L 

A si zdravo, drevna Krapino mi, 

Zipko oca besmrtnih Ilira! 

Vr'jeme, koje sve razara, lomi, 

U te ko da ne smije da dira. 

Zato si mi jošte dragulj-kamen 
U prstenu gora za me zlatih, 

Što raspiri nekoć ljubvi plamen 
Nalik zori, kada s jutra cvati. 

Još si uv’jek puna čarna sjaja, 

Topla kao srce materino — 

I sam pogled na te me opaja 
Ko Šampanje pjenušasto vino. 

I tim čarim kao šipkom bajnom 
Dane mlade sa dna dižeš Lete, 

Da na toplom krilu zavičajnom 
Budnem opet sretan kao d jete. 

Kad udaljen na te mislim dane, 

Prama tebi stalno ruke širim; 

A u srcu zadnja želja plane: 

U tebi da trudne kosti smirim. 


ELEGIJE 

ii. 

RAZVALINA bajoslovna grada 
Pogledi mi tobom prše mučke 
Tražeć svuda gn’jezda, gdje za mlada 
Čekalo me v’jekom objeručke. 

I gle, sva su kao onih dana 
čista, skromna ali puna čari — 

Tek na okna gvire lica strana, 

Strani iz njih izlaze domari. 

• Gdje su, pitam, oni moje krvi, 

Koji su me brižno njegovali? 

Gdje su oni, koji su me prvi 
Pobratimom u životu zvali? 

Pitam... al sve naokolo šuti — 

Da ne kaže: Stran si među stranim! 
Suza hoće, da mi pogled smuti, 

Ali razum traži, da joj branim. 

Mladih dana zv’jezde ponajdraže 
Doista su očima mi zašle ... 

Al ko smije, da mi drsko kaže, 

0 n k r a j da ih ne bi opet našle ? 




III. 

U TEBI mi nije zipka stala: 

Sa tri ljeta padoh ti na krilo; 

Al tu dugo mladost mi je evala 
I kušala sve, štogod ti milo. 


Da Homera — znadeš — svojim zvalo 
Nekoć sedam gradskijeh kotara — 
Zašto ne bi mene selce malo 
I ti bajni izvor Slavstva stara? 


Otud tvoje pusto vjerovanje, 

S koga nisam nikad skido vela — 
Čemu gonih željkovane sanje 
Iz dubina tajnih srca vrela? 


U tebi sam prve suze l’jevo 
S bola, što ga Leljo duši zada, 
U tebi sam prvu pjesmu spjevo, 
Prva kad mi svenu ljubvi nada. 


U tebi i zadnju zno bih spjevat, 
Što će s trošna već mi kanut pera 
Zato nemoj dugo mi okl'jevat, 
Već me uzmi svoga pod Homera. 


Gjuro Arnold. 


SI 

BRAK MALE RA 

ROMAN IZ OBIČNOG ŽIVOTA U VELIKO DOBA. 
Napisao SLAVKO JEŽIĆ. 


2 . 

... i tako sam ti ja već tri sedmice na toploj, 
sunčanoj obali našega Jadranskog mora .. . 

Ah da znaš, dragi prijatelju, kako ga ljubim 

— to naše more! Ima neka senzualna naslada 

u tom, kad se otisneš od obale i zagrliš 
njegovu mdku i punu vodu. Ona se privija uza te, 
golica te oko vrata, kraj uha, ponad krsta, ispod 
koljena ! . . . A zatim se opet odbija od tebe kao 
ljubovca, koja te draži, da se onda tim burnije baci 
k tebi, da te ovije i omami svojim zagrljajem . . . 
Ili kad umoran legneš na leđa, a gusta te voda 
drži na površini, i ti se odmaraš kao na mekoj pe¬ 
rini; odozgo sja ono toplo južno sunce, koje tjera 
krv, da brže kola, i širi razbludu po cijelomu tijelu. 
A morski val te ljuljuška, slatki srsi ti struje čita¬ 
vim životom ... i ti osjećaš u sebi nagomilane silne 
energije, koje su bile skrivene, ali koje se bude, 
draže krv, razigravaju maštu, bockaju te: misliš, 
da će se nešto rasprsnuti u tebi, ako se ne uzmeš 
gibati... i onda opet sjekneš morem i zagrliš bes¬ 
krajnu pučinu- 

Drugi je zrak ovdje, nego u našemu kraju, moj 
Feđa! Ima neki opojni miris u tom uzduhu i u tom 
suncu, što razigrava nerve . . . Mašta ti gradi ne¬ 
obične i čarobne kule u zraku — sanjariš i u sa¬ 
njama vidiš slike, koje nekako nalikuju na ono, što 
si nekoć čitao u razbludnim orijentalnim pričama 
»Tisuću i jedne noći« . . . 

Shvaćam, da ribari viđaju noću Sirene, koje 
rone iz morske pjene te ih mame svojim pjevanjem, 
da dođu u njihov zagrljaj — i oni rone u dubine 
morske, iz kojih se nikad više ne vraćaju . . . 

Halb zog sie ihn, halb šank er hin, 

und kam nie mehr zuriick! 

. . . Mora da im je lijepo dolje i kad zavazda 
zaborave ovaj svijet i vole da u zagrljaju vila sni¬ 
vaju vječni san ljubavi na morskom dnu- 

Vidim te, dobri moj druže, gdje glavom kimaš 
i ne razumiješ, što li je to postalo od tvog prija¬ 
telja? Ti si uvijek tvrdio, da ću zlo proći u životu, 
jer da zapadam u ekstreme. Katkad sam idealista, 

— »optimista« se nisi usudio reći, — sanjar, vje¬ 
rujem u čovječanstvo i u budućnost svog naroda, 
pa radim, radim sa željom, da i ja pripcmognem 
izgradnji njegove buduće veličine. Drugda sam 
opet pesimista, očajavam o smislu i svrsi života, 
prezirem ljudstv.o, apatičan sam za sve i ne radim 


ništa, nego sate i sate hodam po sobi ili lutam po 
ulicama, spotičući se o ljude, a ipak neizmjerno 
daleko od njih. . . . Što se to sada probudilo u me¬ 
ni? Neki novi, senzualni čovjek, razbludnik, don 
Juan — koga još ne poznaš? . . . 

No, no, nemoj se odmah bojati! Ta svaki je 
čovjek pun protuslovlja, no više na oko, nego u 
stvari. Ja sanjarim uvijek, i onda kad vjerujem, i 
onda kad očajavam. Pa i ovu poeziju mora pro¬ 
življavam kao neku razdražljivu, ali ugodnu sanju. 
Nego što ti uvijek tvrdoglavo nijesi htio da vidiš u 
mojoj naravi, to je baš senzualnost. 

Treba mi uvijek podražaja ćutilima, da osje¬ 
ćam ugodnost. Kad mi nervi vibriraju, moja mašta 
radi. Onda stvaram. Pjesme, priče, studije, sve¬ 
jedno . .. sve je to posljedica mojih vizija, kad su 
mi drhtali nervi, kad sam sanjario . . . Zato imam 
tu potrebu, koju ti zoveš neozbiljnom, biti okru¬ 
žen lijepim: Slike, knjige, glazba, priroda, ljudi, 
sve to i bezbroj drugih sitnih komponenata stva¬ 
raju naša duševna raspoloženja, i čim su te kom¬ 
ponente ljepše, i raspoloženja su ljepša — i naš 
život i naše stvaranje . . . 

Što bih ja želio? — Život je sam po sebi pot¬ 
puna besmislica i najveća krivica, što nam je na- 
rinuta bez naše volje, koja će nas ostaviti opet 
bez naše volje. Ali ta naša volja ipak egzistira, i 
ja osjećam svoje htijenje, da modeliram taj život 
kao što kipar modelira glinu. Hoću da on prima 
oblike, koje mu ja želim dati, i da ih neprestano 
prima, da bude pun sadržaja. Želim, da život bude 
intenzivan, da svaki trenutak sadržava jednu 
emociju, da svaki dan bude jedan doživljaj. Pa ma¬ 
kar me kidala bol ili opajalo veselje ili ubijala 
strast — ali živjeti, živjeti! . . . eto to hoću od ži¬ 
vota. Hoću da uvijek osjećam trzaje svoje duše — 
da ona bude upravljač, a tijelo samo odraz njezine 
volje! . . . 

Razumiješ li me sada, stari moj? Ono, što si ti 
smatrao idealizmom, i ono, što si smatrao pesi¬ 
mizmom, sve je to zapravo samo lice i naličje iste 
duše. Trebao sam podražaja, pa sam radio. Ali ja 
nikad nisam vidio stvari kao što ljudi obično vele 
da ih vide. Kad sam se bavio historijom, meni su 
se pred očima ukazivali stari Rimljani, ne kao ka¬ 
mere statue, nego kao živi ljudi od krvi i mesa, i 
naprezao sam se, da ih zagledam u svim prilikama 
života, kako ratuju, kako raspravljaju, kako uče, 
čitaju, pišu, da, kako sjedaju k stolu, kako razgo- 

varaju, kako piju, kako ljube . . , Htio sam uvijek 
naći čovjeka, kojemu također dušu muče pro¬ 
blemi kao i meni, koji osjeća, misli, trpi i ljubi kao 
i ja; — i želio sam spoznati, kako je on sredinu 
našao između tih duševnih borbi i zahtjeva svaki- 
danjeg života. Svi ti ljudi kroz vjekove, mali i ve¬ 
liki, sve su to moji prijatelji, koje volim i koje po¬ 
znajem ili koje bar nastojim da upoznam. Ciceron 
u isvojim pismima, pa Propercije, Marcijal i ti, be¬ 
smrtni Petronije, svi ste vi moji znanci. Razu¬ 
mijem vašu veličinu i vašu rugobu ... A kako mi 
je drag onaj marljivi sredovječni monah, koji us- 
trpljivo i ustrajno, često puta i bez razumijevanja, 
prepisuje svoju kroniku ili u pobožnoj rev¬ 
nosti briše s pergamene »poganske« stihove Sa- 
pfine, da preko njih napiše »svetu« propovijed 
kojega crkvenog oca! ... Kako divno sintetizira 
u sebi svoje doba! . . . Barbarin, dabome, ali ne 
veći od nas, koji svaki dan srušimo po koju staru 
zidinu ili kulu, spomenike drevne prošlosti, da na 
njihovu mjestu podignemo modernu kasarnu — 
svejedno, da li za vojsku nesretnika, koje će da 
pošalju na ljudsku klaonicu, ili za vojsku njihovih 
krvopija, koji od toga žive . . . Barbarin, on — a 
mi, koji zlorado perimo topove na stare katedrale 
— ne, mi nismo barbari, jer ta je riječ za našu 

podlost preslaba!- 

Vidiš li, Feđa, i iz ovoga pisma, kako je to za¬ 
pravo isto, moj idealizam i moj pesimizam. Nemo¬ 
guće je biti idealista i optimista u isti mah. Jer 
voliš li ideale, recimo samo, voliš li lijepo, svjetina 
će smjesta runuti na to, da to obaspe blatom. Sto¬ 
ga bježim od mase i tražim nekoliko izabranih du¬ 
hova, koji će razumjeti, da čovjek ima i viših po¬ 
treba — ono, za što smo stvorili riječ »duša« — 
to bi mi bilo dosta. Ali kako je to teško naći! Ima 
ih, ali svaki je od njih već toliko puta bio pozlije- 
đen od »svijeta«, da se uvukao u se, i da ne vje¬ 
ruje nikome. Za to se osjećam tako osamljenim u 
životu, i čini mi se, da bih bio i presretan, da na¬ 
đem samo jedan stvor, koji bi me razumio, — 
ženu, koja bi živjela za mene, i kojoj bih ja sav 
svoj život poklonio. Koja bi imala tvrdu vjeru u 
mene i u koju bih i ja mogao vjerovati. S tom bismo 
vjerom lako pošli u sve životne borbe i teškoće . . . 

Ali što — to su sve sanje. Čitav je život tako 
žalostan. Uvijek bi nešta htio, htio — i umišljaš 
si, da ćeš bogzna što postići u životu, a na koncu 
nikad ništa . . . Ujutru, kad otvoriš oči, pitaš se: 
bog zna, što će mi ovaj dan donijeti? — A na veće 
vidiš, da nije donio ništa. Jedan dan kao i drugi: 
jesti, piti, spavati — pa ništa. I nijedan se više ne 
vraća; svaki je izgubljen u nepovrat . . . Tako će 
doći jedno jutro, koje će biti posljednje, i jednom 


ćemo leći, a da više ne ćemo ustati. Možda će po¬ 
sljednja misao, koja nam sjekne mozgom, biti: za¬ 
što smo živjeli na svijetu? — I ne ćemo znati od¬ 
govora. . . . 

Zar ne, da je život vrlo žalostan?- 

N a v e č e. 

Prekinuo sam pisanje, jer sam kroz prozor čuo 
glas male Margit, kako me doziva, da idemo ve¬ 
slati. Baš je dobro učinila; jer ja, kad se razglago- 
ljam, skačem od predmeta na predmet, kao abbe 
Coignard, i nikad da dođem na stvar. 

»Na stvar« znači ovdje, da ti opišem svoje dru¬ 
štvo, kako mi prolazi vrijeme, kako se zabavljam 

— jer to bi ti htio da čuješ, zar ne? A ja sve ras¬ 
pravljam, filozofiram. . . .! 

Došao sam u kupalište jedne subote prije tri i 
po nedjelje od prilike. Sve je bilo puno u hotelu. 
Najprije sam dobio jednu prizemnu sobicu, koja 
me baš nije osobito oduševila. Vidio sam doduše 
park i kroz granje se malo svjetlucalo more — 
a ja sam želio puno, puno svijetla i široki vidik. 
No valjalo se privremeno strpjeti za nevolju, a kad 
se isprazni koja soba u prvom ili u drugom katu, 
obećala je upraviteljica, da će je dati meni. To je 
kasnije doista i učinila. 

Kad sam o podne tražio mjesto u blagovaonici 

— svi su stolovi bili zaposjednuti — pokazala mi 
je uslužna upraviteljica jedan mali stolić, za ko¬ 
jim su sjedile dvije gospođice same. 

— Ne će li vas smetati, moje gospodjice, ako 
gospodina doktora smjestimo k vašem stolu? Sve 
je dupkom puno, upravo je neprilika za mjesto , . . 
ErlaubenSie . . . 

I predstavi me. 

— 0 molim, zašto ne?, kimnu starija gospo¬ 
đica prijazno. Izvolite . . . 

Sjedoh i stadoh se ispričavati, što ih smetam, 
gdje bi one sigurno radije bile same. Čim nađem 
koje slobodno mjesto, maknut ću im se s puta . . . 

— Ali vjerujte, gospodine, da nam je vrlo dra¬ 
go, što smo dobili malo društva. Moja sestra Mar¬ 
git već se počela dosađivati. . . uvjeravala me 
starija sestra. 

— 0, o, zar sve na moja leđa? Pa dobro. Pa 
dobro, ja ću vam reći, da je jučer naveče Aranka 
odlučila, da ćemo oko srijede otputovati drugamo, 
ne dobijemo li doskora »pojačanja« . . . Znate li, 
da ste vi jedini muškarac u našoj pansiji? J e d i- 
n i, koji broji.... doda vragoljasto. 

Sa začuđenjem sam primijetio, ogledavši se na 
sve strane, da je zaista sve puno samih dama, što 
starih što mladih, par starije gospode i obilje dje¬ 
ce. I u razgovoru sam doznao, da još ima jedan 
mladi gospodin, ali taj je prsobolan, pa mnogo 

leži; kadšto se samo izveze na čamcu u društvu 
s nekoliko prijatelja, koji mu dolaze u posjete iz 
grada. 

— Da nam prođe vrijeme, odlazimo naveče u 
susjedno kupalište »Miramare«, gdje ima veliko 
društvo, koje za uzvrat više puta opet dolazi 
k nama, i tako nam večeri ipak ugodno prolaze, 
sipala je brzo riječi Margit, govoreći katkad s pu¬ 
nim ustima. Aranka ju je korila. 

— Ali, znate, branila se Margit, ona se uvijek 
gradi takvom sveticom pred stranima. Ali vidjet 
ćete, kad je upoznate, da je to pravi križ božji. . . 

Margit je mogla imati oko šesnaest godina, ali 
bila je vrlo razvijena. Lako bi je držao i starijom, 
da joj se u razgovoru nije svaki čas izmakla po 
koja naivna opaska, iz koje se vidjela šiparica, što 
bi htjela da se starijom čini, nego što uistinu jest. 

Aranki je bilo osamnaest, a možda i dvadeset 
godina — svakako je iz tih crnih, živahnih očiju, 
malih ustiju, ali punih, senzualnih usana, jedrih 
napetih grudiju, koje su neprestano poskakivale 
u lakoj bijeloj bluzi — iz cijelog tijela strujila 
već zrela žena. I sve nekud malo nervozne geste, 
baršunasti glas, metalni, katkad drhtavi smijeh, 
sve je to odavalo uznemirenu krv, teško suzdrža¬ 
vanu čežnju, sve je mirisalo na ljubav, na užitak, 
na strast! .... 

. . . Da duljim, dragi Feđa ? — Po opširnosti, 

kojom opisujem taj prvi susretaj, vidiš, koliko mi 
se urezao u sjećanje. Po imenima djevojaka već si 
razabrao, da su Madžarice. To se vidi još više po 
njihovu izgovoru njemačkog jezika. Jer, naravno 
da lje »diplomatski jezik« u kupalištu njemački. 

Kako se sada zbog rata ne može u tuđinu, to 
su svi gavani i ratni dobavljači Austrije pošli u 
naše primorje ili u Dalmaciju, da tu sprovedu ljeto. 
Zato čuješ govoriti sve jezike, koji se govore u toj 
blaženoj Austriji, alias modernoj kuli babilonskoj 
— a najmanje, nažalost, hrvatski. Jer mi Hrvati 
imamo u potpunom stepenu svojstvo, redovno raz¬ 
vijeno kod malih naroda, da govorimo sa svakim 
na njegovu jeziku, pa i u našoj vlastitoj kući! . . . 
Hrvatski govori samo par profesora, koji su na¬ 
mješteni po Primorju, i tako su ipso facto na moru, 
zatim Aca Bukovački, koji je, kako sam ti naprijed 
napisao, sa mnom doputovao ovamo, ali je odsjeo 
u »Miramaru«, pa riječki advokat Miholić ... i to ti 
je sve. Da zbilja, katkad se i kotarski predstojnik 
Stojanović udostoji sniziti do nas i progovoriti s 
nama po koju hrvatski. Inače dašto s »gospodom« 
govori njemački, da bolje dokaže svoju lojalnost... 

Oni drugi po starom hrvatskom običaju »politi¬ 
ziraju«, ali ja se u sve te rasprave i prepirke ne 
upuštam, jer sam došao na more, da se malo otpo- 


činem i rastresem, a ne da tjeram politiku. Sreća, 
da mi je knjižar htio isplatiti sav honorar još prije, 
nego mi je knjiga izašla ispod štampe. Kako bi 
inače književnička sirotinja na more? . . . Lako Aci, 
koji je bogat od kuće. 

A propos — Aca i ja podijelili smo uloge, to će 
reći sestre. Aca udvara Margiti, a ja ... no o meni 
kasnije. Nego nemoj misliti, da se naš prijatelj iz¬ 
nevjerio svojoj tradiciji. Uz Margit nađe on još uvi¬ 
jek vremena, da polaska koji put i gospođi Nini, i 
time natjera u bjesnilo gospara Baru, a znade doba¬ 
citi koji komplimenat i Aranki. Miholić mi je me¬ 
đutim neko veće povjerljivo prišapnuo, da je prava 
njegova »ljubav« neka bečka plesačica Fritzi 
Schmidt, koja je također odsjela u »Miramaru« . . . 

A ja?—Ja sam ostao vjeran svojim prijatelji¬ 
cama od prvoga dana. Iza prvih konvencionalnih 
uljudnosti došlo je malo i do bockanja, osobito kad 
smo mrva zastranili na političko polje. 

»Ah, vi ste Hrvati toliki šoveni«, uzdahnula je 
prijekorno Aranka, kad sam jednom zgodom bra¬ 
nio hrvatsko stanovište. Zar to nije zlatno u usti¬ 
ma jedne Madžarice?! . . . Stvar uostalom nije ni 
toliko tragična. Kadgod je nezadovoljna sa mnom, 
Aranka uzdiše: »Vi Hrvati ovo, vi Hrvati ono« — 
ali u glavnom izvrsno se slažemo. Za dokaz naše 
sloge u »nelojalnosti« zamijenili smo »saveznički« 
njemački jezik »neprijateljskim« talijanskim, koji 
Aranka s manje aksana govori negoli njemački — 
ali miješa u govor puno madžarskih riječi. 

Ne smiješ misliti, da Aranka samo uzdiše. 
C’ est 1 a son moindre defaut. Ona za¬ 
pravo vječno skače, pleše, pjeva, fićuka, trči, pliva 
— ukratko: živo srebro. Šta: srebro? — zlato, 
a m i c e, suho zlato je ona. Slatka djevojčica, 
velim ti. Nas se dvoje izvrsno slažemo. Uvijek za¬ 
jedno plivamo, vozimo se na čamcu, sunčamo se 
na obali ili gore na terasi, šećemo pred veće i ple- 
šemo naveče .... 

Plešemo! . . . No pa hajde, kad sam već zarezao, 
da ti iskreno povjerim tajnu. Pošto smo se nakon 
par dana zajedničkog druženja, plivanja i boravka 
kod stola srdačno sprijateljili, palo je Aranki na 
um, da me uči nove plesove. Ja sam doduše apsol¬ 
virao plesnu školu s odličnim uspjehom, ali tamo 
smo uz boston dotjerali jedino još do tanga. To je 
bio najmoderniji ples. A dok sam se ja bavio ispi¬ 
tima i studirao Shakespeareov teatar, dotle je Ma- 
dame Terpsihora, taj vrlo mušičavi stvor, dopre¬ 
mila mnogo novotarija s onkraj mora u naše strane. 
Tu sam ja bio u nazatku. 

Aranka je odlučila, da me i u tom pravcu do¬ 
tjera. Da ne smetamo društvu, mi smo se obično 
poslije podne, dok su ostali pravili siestu, ili iza 

južine, kad su se jedni odšetali u grad, a drugi otišli 
na kupanje — zavukli u salon, zatvorili pro¬ 
zore i plesali. Margit je tiho svirala . . . Feđa! Uči¬ 
telj plesa me je uvijek hvalio kao dobra plesača! 
Ali sada — stid me je priznati — nisam vrijedio 
ništa. Aranka tumači, pravi korake, a ja sve gle¬ 
dam sitne nožice, elegantnu liniju od bokova do 
listova, visoke grudi. . . sve to gipko, jedro, zdravo, 
i mozak mi šumi, ne shvaćam ništa . . . noga mi se 
zapliće, i ne ide pa ne ide . . . Sramota! 


Jednog popodneva, par dana nakon početka 
učenja, sve smo troje bili samo u tricotima za ku¬ 
panje i u ogrtačima. No za plesa se Aranki odve¬ 
zao pojas na ogrtaču i na čas otkrio se njezin ras¬ 
košni struk ... pa one čvrste, pune grudi, za kojima 
su se muškarcima otimale oči kod kupanja. Ali sad, 
kod plesa, te su grudi podrhtavale, njihovi su vršci 
upravo probijali kroz tricot — ženska je ljepota 
izbila u svom čaru i svoj zamamljivosti. . . Pred 
očima mi se zamaglilo, izgubio sam glavu. Ogrlio 



SREĆKO SABLJAK: DRVENA REZBARENA DOZA 


sam je rukom, pritisnuo k sebi i poljubio žestoko... 
Ona je zaklopila oči i uzvratila poljubac još žešće, 
još žarče . . . Margit je veselo zapljeskala rukama... 

Odonda se volimo- 

S tim bih mogao svršiti svoj list, koji se strašno 
oduljio. Jer napokon i sam pojmiš, da unatoč toga 
što smo nastavili sa satovima plesa, mnogo toga 
ne učimo. Margit doduše nesebično igra cijelo vri¬ 
jeme, ali mi se grlimo, ljubimo, a katkad i plešemo. 
Samo nisam odonda mnogo napredovao. 

Otkrio sam ti se iskreno kao svome najboljem 
prijatelju, jer poznam tvoju diskreciju. A kad je 
srce puno, treba da se nekomu povjeri. Znam, da 
ne ćeš ništa zlo misliti o našoj ljubavi. Ona ne pre¬ 
lazi kako se ono veli — »granica«. Volim pucu 
i želim, da joj ovi dani ostanu dragom i svijetlom 
uspomenom u životu. Mi se ljubimo, tepamo si 


različite slatke ludorije, čitamo stihove, šećemo 
po mjesečini. . . sanjarimo. Zato smo i sretni, jer 
sreća postoji samo u sanjama . . . 

Doskora ćemo se rastati. Slijedeće sedmice od¬ 
laze sestre u Beč u konzervatorij, a ja ostajem još 
neko vrijeme, da se onda vratim u Zagreb. Šta će 
život s nama udesiti? Hoćemo li se opet vidjeti? . . . 

Ne mogu da završim lista, a da ti ne povjerim 
još jedne sitnice. Bez važnosti, uostalom. Hoću 
reći, da je možda i bolje, da nas ovako viša sila 
rastavlja. Što bi bilo od te ljubavi? Mi se već sada 
suviše želimo, tko zna, ne bismo li ipak jednom 
podlegli napasti? ... A onda? — Nas smo dvoje 
sasma različita temperamenta, druge kulture, dru¬ 
ge rase i drugih pogleda na život. Ove naše različ- 
nosti privukle su nas na čas. Ali, na dugo, tko zna 
što bi bilo? . . . 

Čini mi se čak, da se već i počela javljati sablast, 
»ono nešto«, što ruši snove i razara sreću . . . Smi¬ 
ješna stvar — Aranka je postala ljubomorna! I, 
pomisli, na jednu novu gošću, jednu gospođu iz Za¬ 
greba. Udatu gospođu... i majku lijepog, malog 
dječarca!! . . . Gospođa je iz višega društva, neća¬ 
kinja jednog poznatog političara, vrlo naobražena, 
vrlo ugodna, i ta joj daje neku moć da vlada svojom 
okolinom . .. Ali, zapravo, malo govori, ni do čeg 
joj nije osobito stalo — a do mene najmanje — pa 
zato je Arankin ljubomor neopravdan i smiješan. 
Aranka uostalom nešto nakrivo gleda i njemačku 
guvernantu maloga Vanje . . . Sreća, da je gospođa 
Branka, sestra gospođe Mire, jutros otputovala na 


imanje, jer inače bi i ona postala sumnjivom. To 
više, što je ona vrlo živahna, mnogo govori, rado 
se zabavlja, voli malo »krupnije« pošalice — pravi 
kontrast svoje sestre! . . . 

Sve su to dabome tek ludorije, bez ikakve važ¬ 
nosti, ponavljam. Spominjem ih samo radi toga, da 
moja pripovijest bude potpuna. Možda je Usud 
ipak pametno udesio — 

und was das arme Herz auch sehnt und dichtet, 
am Ende kommt das Voneinandergehn! . . . 

Za par dana više ne će biti Aranke . . . Ipak — 
bit će mi teško za njom, vrlo teško- 

(Nastavit će se.) 


SLOMLJEN ŽIVOT 

Napisao D. MILANOV. 


.A je kao i sve druge vesela i prpoš¬ 
na. Djevojački joj je život ispunjala 
nada, da će jednoga dana doći onaj 
željkovani i povezati joj glavu »šami¬ 
jom«. I ona će onda postati žena kao toliko drugih 
njezinih druga. I ona će biti ljubljena i ljubit će. 
Samo da dođe onaj pravi. . . 

To joj je bila jedina briga. 

* * * 

O sv. Kati bili su i njezini svatovi. Došao je onaj 
pravi. Ona ga gleda, a tijelo joj prožimlje bolna 
želja. Razigrana je i očekuje čas, kad će joj pod- 
rezati kosu. Mlade su joj grudi pune onog prijatnog 
osjećaja, sličnoga onome, što obuzimlje mladu dje¬ 
vojku, kad ide prvi put na ples. Lijep je topal i 
nasmješljiv taj osjećaj. On se povećava sve više 
i više, čim se više približava dan, u kojemu će i 
ona spoznati sve one tamo opisivane ljepote. Da, 
baš se zato povećava, jer će sve te ljepote biti žive, 
na njih će pasti svijetlo njihove rođene duše- 

I ona onako priprosta osjećala je, da će joj se 
prava vrijednost i veličina ženidbenog veza poka¬ 
zati tek onda, kad ona sve to proživi, iskusi, 
spozna. 

I veselila se tome i to je željno očekivala. 

* * * 

Svi su je kasnije značajno pogledavali, kad je 
mimo njih prolazila ... a bake su šaptom kazivale, 
da je nesretna u braku. I sve su žene osuđivale 
njega, kao uzročnika nesreće. 

Još u medenim mjesecima, a ona tako sumorno 
gleda, rekne jedna. 

Ta ni u prvim danima nije bila vesela, doda 
druga. 


I štošta su nagađale, a ona nije nikome ništa go¬ 
vorila, a i slabo se družila s njima, pa nisu mogle 
doznati, u čemu je zapravo njegova »krivnja«. A1 
ipak su govorile, da je on kriv. 

* * * 

Ni ona nije mogla svoje jade sama snositi; mo¬ 
rala ih je nekome povjeriti, da si olakša tugu. I 
povjeri se svojoj druzi. 

* * * 

Selom se pronese šapat ženskinja, da je on 
zbilja kriv. Moli, moli . . . šaputalo se, u zajednič¬ 
kom krevetu dugo, cijele sate jednu pa drugu kru¬ 
nicu, a ona sirotica od tog molitvenog šapta zaspi. 
I tako bivalo svake večeri, pa nije čudo, da je tako 
sumorna. 

Trebao je u samostan, kazivala jedna. 

Ah pusti, ni oni u samostanu nijesu svi takovi, 
odgovori druga. 

Nije se smio ženiti, složiše se konačno sve, 
osuđujući ga. 

* * * 

Da, sinko, govorila joj je jednoga dana starica 
rođača. Valja da se namladuješ sada, dok si mlada. 
Život valja uživati, pa ti s njegovom krunicom u 
zapećak. Nek moli u drugo vrijeme. 

Ne mogu, strino . . . stid bi me od njega bilo. 

Tako? dakle voliš patiti od želje tako mlada, 
jedra. 

Ona ne odgovori, tek joj suza kane s lica. 

Eto, što si jadna pored njega dočekala, a drugi 
bi.. . A1 čekaj, ja ću mu očitati bukvicu. 

Nemoj, strino, uhvati je ona za ruku, ne koristi 
to. Koga silom u crkvu tjeraju, taj se Bogu ne moli; 

a onda, znao bi, da sam ga ja odala. Ne ću da snosi 
isto zbog moje tužbe. Toga ne bih mogla podnijeti. 

Ludo dijete. 

Pa onda ne bi mogao više izagnati iz mene ovo, 
što je protiv njemu uskipjelo. 

* * * 

Prošli su mjeseci, a po selu se počeo pronositi 
glas, da Mara Ivetina ljubaka s Rajkom Marićem. 
Vara svog bogomoljca i zagazila je u grijeh u po¬ 
trazi za ljubavlju. 

A tko da joj zamjeri? Rajko je drugi čovjek. On 
joj mladost kiti mirisavim cvijećem prave muške, 
snažne ljubavi. Grli je punim zagrljajem, a ona se 
svom dušom podala tom zagrljaju i poput bršljana 
uzvila se uz njega u sreći, u uživanju. 

A da ta sreća bude nepomućena, neprekidana, 
odbjegne jednoga dana k Rajku . . . 

* * * 

Njezin je muž pošao k popu i izvojštio svoje 
pravo. Mara se morala k njemu vratiti. 

No ona nije mogla zaboraviti svog Rajka, u 
kojemu nije gledala samo strasnog ljubavnika, nešo 
i čovjeka jake volje, slobodna i poduzetna, koji bi 
učinio sve, da je opet oslobodi onoga vajnog ži¬ 
vota, kojim je živjela u kući bogomoljca. Ona je 
znala, da je rekao pred svim onima, koji su ga pre- 
koravali, što je oteo nju, tuđu ženu, da će njihova 
ljubav konačno slaviti slavlje, jer je posvećena ve¬ 
zom njihovih duša, ta je jača od one formalne veze 
pred žrtvenikom, pa ima pravo da živi. To je ona 
znala i to njegovo naziranje i odlučnost njegova 
očaravala ju je i ona je vruće željela, da se ispune 
njegove riječi. Zatim je u njemu vidjela i zaštitnika 
svoje ljubavi, osjetila je čovjeka jake volje, snažne 
ruke, na koju se ona može smirena osloniti. 

I Mara je, ispoređujući svoga muža s ljubavni¬ 
kom, svom dušom naginjala ovome i proklinjala 
vezu, koja ju je vezala uz slabića. Njoj su u ušima 
zujale riječi Rajkove o konačnom slavlju njihove 
ljubavi, kao tiha pjesma umirnica, i željno je oče¬ 
kivala, da nadođe čas pobjede. 

No taj čas nije mogao tako brzo doći. Bile su 
i priječile velike zapreke na putu njezine sreće. 
Pred njom se isprsilo kao avet mišljenje društva i 
nerazrješiv vez nesretnog joj braka. 

Nije bilo izlaza. 

* * * 

Spoznaja, da će ostati zakopana u kući čovje¬ 
ka, koji joj se ispriječio u životu kao mrtve zidine 
zatvora i zasjenjuje joj sunce, stala je u njoj ra¬ 
đati misli nove, neobične . .. Od njih se uzburkala 
njezina nutrinja, a srce joj stalo glasno kucati. Nije 


ih mogla točno izraziti, ali je osjećala, da bi po 
prilici glasile ovako: Zar ima društvo pravo, da 
mi uskraćuje hranu i dobacuje tek oglodanu kost 
kano psu ? Zar ono smije da gazi moju sreću ? 
Tko ima pravo od mene zahtijevati, da nosim 
verige ropstva ja, nedužna ? Gdje je pravda, da 
me riješi tih veriga ? 

Takova se pitanja redala u ugrijanom joj moz¬ 
gu. Očekivala je odgovor, koji će je umiriti, koji 
će joj dati pravo. Ali odgovora ne bijaše. Zurila 
je izgubljeno u sivu prazninu kao da gleda u drugi 
kraj, u kraj nepomičan bez života . .. 

A tko je on, izvije se nakon nekog vremena 
pitanje, da se svi za njega zauzimlju ? a zašto 
Rajka odsuđuju ? 

Val boli zalije joj grudi. 

On ? ... 

Njegova joj slika postane tako odvratna. On . . . 
zapreka . . . moja smrt. 

Najednom sva uzdrhće. Srce joj burno stalo 
kucati, tako burno i glasno, kao da je htjelo za¬ 
glušiti kobnu misao njezina mozga. 

Našla je izlaz ... 

* * * 

Postala je zamišljena, a grudi joj razdirala ona 
nametljiva strašna misao. 

Očajno se borila.. . Živci joj popustiše. U 
svijetlim časovima nadvladao bi razum i ona bi se 
prepustila svirepoj svojoj sudbini. 

Pregarat će . . . to joj je suđeno. 

I smirila se. 

No taj mir bio je tek puka opsjena. Nastupili 
su opet časovi sanjarenja. U sumračju bi znala 
pred njom sijevnuti slika Rajkova. Ona ga upija 
u sebe, u srce, u mozak i osjeća njegov vreli i 
žarki poljubac. U njoj se nešto lomi od prebujalog 
osjećaja. 

U takovim trenucima povrati se opet ona mi¬ 
sao ... i nije već bila tako grozna, a osjećaj za 
stvaranje onog prosanjanog sretnog, života bujao 
je sve više i više. Uskipjela je vruća želja, a ona 
misao pričinjala joj se tako naravna, obična.. . 

Još jednom je bila strašno uzdrhtala ... a onda 
je nastupilo očekivanje .., 

Imala je doći smrt ili život. 

* * * 

... I nakon par tjedana umre on, njezin muž. 

Ona je stupala za lijesom nijema.. . 

Svi su se čudili gledajući, kako je propala . . . 
Bila je sama kost i koža. 

Slomilo ju je očekivanje. 

* * * 


•■A 


87 










C o đ. I, 


VIJENAC 


Broj 5. 


Ali se najednom raširi glas, da on nije umro 
naravnom smrću. Doušivalo se, prijavilo, i sad ko¬ 
misija na groblju razuđuje njegovo prognjilo tijelo. 
* * * 

Na sudu je priznala, da ga je otrovala. Branitelj 
se njezin mučio da objasni, kako je učinila tek 
čin samoobrane . . . Borila se za svoj život. 

Sud nije bio istoga mišljenja, i ona bude osu¬ 
đena na dvadeset godišnju robiju. 

I tako nije našla izlaza. 


Kad se vratila opet u svoje selo, bila je sva 
skršena . . . prava starica, a tek joj je nastupila 
četrdeseta. 

Upisala se u »bratovštinu Srca Isusova« počela 
moliti za oproštenje onoga ružnog, što je učinila. 
Molila se pokajana, al u dubini duše njezine još 
sveudilj kopka jedno pitanje, koga se nije mogla 
otresti ni tamo na robiji : 

Zašto nju kazniše, što je ubila tijelo, a poštedi- 
še one, koji njoj onda, još pred dvadeset godina, 
razoriše život ? 


KOBNI UDES 

ORO, goro, goro zelena, 
oj goro zelena, 
da mi je tvoja trava svilena. 

Ružo, ružo, ružo rumena, 
oj, ružo rumena, 
da su mi tvoja usta medena. 

Diko, diko, diko ledena, 
oj, diko ledena, 

tvoja su čuvstva mrtva, kamena. 

Noći, noći, noći besnena, 
oj noći besnena, 
tišti me tvoja tamna koprena. 

Tugo, tugo, tugo golema, 
oj tugo golema, 
moja je duša teško ranjena. 


UGLJENAR 

Napisao D. VUJNOVIĆ. 

štva, no zar bi se odjednom mogao promijeniti i 
naći drugi zanat. 

Radio je. Sunce ga je palilo, kiša je po njemu 
pljuštila, a poslije je i zima tresla njegovih tijelom. 
Nosio je ugljen u grad i nudeći robu vikao onim 
sonornim glasom, baritonom, što ga je od oca na¬ 
slijedio. Što bi zaslužio, to bi istog dana i pojeo, 
a da se nije posve ni nasitio. Odijelo mu je postalo 
sve poderanije, i sva mu je nada bila, da će mu 
neka seljanka — koja bi više puta dolazila k njima, 
dok je još otac bio živ — naskoro krpiti odijelo i 
brinuti se za čisto rublje i za bolju hranu. 

Počeo je da sanjari o sreći. Dosad je nije našao 
u potočiću, koji je sveudilj žuborio u blizini nje¬ 
gove kolibe, ni u sjaju rose, ni u šaptanju vjetra, 

ss 


ZRAKU, nad glavom, ispod tamnih 
oblaka, što se gone obzorjem, jato- 
mice su letjele ptice. 

U šumi tama. U noći se spusti 
smrt na ugljenarovu kućicu, okruženu hrastovljem. 
Lagano, tiho, jer je bolesnik, stari ugljenar, bio od¬ 
više izmučen bolešću, umoran životom. 

Kraj njega je stajao zemljan vrč s vodom, na 
zidu malo kandilo pred kipom sveca. Kod stola je 
stajao sin. Drugog stanovnika nije bilo. 

I nasta noć duga i beskrajna . . . 

A onda lijes, znanci, pogreb, sve kao obično . . . 

Sin je ostao sam. Zanat će nastaviti i živjet će 
kao i njegov stari. Težak je istina ugljenarski za¬ 
nat, pa još k tomu ovako u osami bez ikakva dru- 




Vodo, vodo, vodo studena, 

oj vodo studena, 

tobom se ljeska vila sanena. 

Vilo, vilo, vilo vodena, 
oj vilo vodena, 

ti ćeš me gorkog rješit pelena. 

Gora zelena 
Ruža rumena 
dika ledena 
tuga golema 
noćca besnena 
voda studena 
vila vodena. 

Iva Rod. 

ni u mirisnom svježem zraku, ni u šuštanju lišća; 
sve je to bilo oko njega, ali to on nije tražio. Želio 
je tek kraj sebe druga, s kojim bi mogao razgo¬ 
varati i kojemu bi se mogao povjeriti. Nije volio 
samoće ni mira, i željno je čekao, da mu taj dosad¬ 
ni život prekine ona mlada seljanka, što je dolazila. 
Tajne su želje rasle u nedogled. Sjećao se, kad su 
još oboje veselo pomagali oko posla starom ocu. 
Kad su veselo zatrpavali ugljen zemljom, pa ju je 
i jednom — o, to je bilo veliko junaštvo — i ušti- 


nuo u crveni obraz. Tad se njih dvoje tome srdačno 
nasmijalo, no on je onda još oćutio neko neodre¬ 
đeno čuvstvo zadovoljstva, i ponosio se u duši. 

Poslije očeve smrti ona bi dolazila mnogo rjeđe 
u njegovu osamljenu kuću, i kad bi došla, donosila 
je ili jela ili čistog rublja, što bi mu slala njegova 
daljnja rođakinja. 

Jedne nedjelje dođe ona opet, a on je baš bio 
kod kuće, nasmijana, vedra i svježa. U ruci je no¬ 
sila košaru. 



POGLED NA IZLOŽBU DRVOREZBARSKIH RADOVA (S. SABLJAK) 


— Dobar dan! 

— 0, o, vidiš, ipak smo se jednom našli. Što 
veliš? Nosiš od kume jelo, a? Odviše je ona dobra, 
a ja toga nisam zaslužio. Zdrava si vidim — pucaš 
od zdravlja i snage, pa si nekud ljepša. Uljepšala 
se, da! 

Uđu u kuću. 

Sunčeve zrake ulazile su kroz lišće, i šuma je 
bila tako čarobno rasvijetljena. Na svakom drvu, 
stablu, grmu, listu kao da vidiš životno veselje. 

Po zraku — koliko se može da vidi — plove 
oblaci, polagano kao čamci tihom vodom te uljep¬ 
šavaju svečanost dana, svečanost sunca. Ptice za¬ 


pjevale u zanosu pjesmu ljubavi, a i dirugi sitni 
šumski puk govorio je u tom trubadurskom jeziku. 

Pa kad se sunce rastajalo od lugova, drveća i 
cvijeća, iziđu njih dvoje kroz neugledna kućna 
vrata. 

Da li se sada ovdje nalazila sreća ugljenareva? 

Tko će znati? 

On je isprati uskom šumskom stazom i ne- 
vješto, posve nevješto — no vrlo nježno, koliko 
je već u svojim kretnjama mogao iznositi nježnost 
— na časove bi ogrlio ugljenar malu seljanku. 

Nije mogao biti posve sretan, jer su se na njega 
svalile previše svakidašnje brige i oskudica, i u nje- 

govoj se duši rađao sve jači osjećaj osamljenosti, 
pa ga nije u tim časovima grijala niti pomisao na 
seljanku, na kolibu, tu kulu svojih sanja, koju je 
toliku želio obnoviti i urediti u njoj život mnogo 
ljepši, sretniji, nego što ga je doonda imao. 

Mrzio je i prezirao grad, ali je morao onamo 
radi hrane i posla, htio bi da uvijek ostane ovdje 
u šumi sve do smrti i iza svoje smrti. 

Dugo nije dolazila njegova seljanka, i vrijeme 
je prolazilo. Jednog dana čuje o njoj u gradu od 
svog prijatelja ,koji je živio u njezinoj blizini, — da 
je bolesna. Nedugo zatim, kad je prodao u gradu 
sav svoj ugljen i vratio se kući, nađe u njoj svoju 
rođakinju, koja mu je donijela opet nešta boljeg 
jela i čistog rublja. Od nje dozna, da su neki dan 
seljani pokopali njezinu pomoćnicu u poslu — malu 
seljanku. 

Ona nije znala, da su pri tom pokopali i sve 
ugljenarove sanje, tajne želje i namisli. 

Još jača tuga pade na ugljenarovu dušu. 

Počeo da malakše. Iscrpla se snaga. Čemu i 
zašto, za koga da radi? Ugljen mu malo kupuju. 
Glas mu je oslabio, sva njegova reklama. Prsa mu 
upala i nekud se sav pognuo. 

Slutio je, da tako ne može dugo potrajati; ne će 
moći izdržati. 

Jednog dana u gradu zaspi on nasred ulice, na¬ 
slonivši se na svoja drvena kolica, svoj cijeli dućan, 
u kojem je bilo nešto ugljena. U snu je vidio svog 
oca, radio je s njim. Onda je dolazila ona hodajući 
tiho u pokoju šume po mekanoj stazi. Pozna on 
dobro njezin hod. No to već nije ona ista, nekako 
se promijenila, ne prilazi mu onako plašljiva kao 


nekoć, na glavi nosi korito opranog rublja, i nema 
više košarice. Gleda, kuda bi da smjesti svoj teret. 
On joj pomože skinuti. Pa onda oboje prigledava 
oko staje, gdje su krave. Bacaju hranu pilićima, 
staraju se oko kuće, da izgleda što urednijom. Pro¬ 
laze dani u običnom poslu. Ona nosi na rukama di¬ 
jete, koje se veselo baca nožicama i pruža ruke 
prema njemu sa smiješkom na ustima. 

I sve tako. Najednom se počeše gubiti nekud 
sve te slike u tamu. Netko od prolaznika — iz ne- 
stašnosti, obijesti, čega li? — gurne nogom kolica, 
na koja je bio ugljenar naslonjen. Klone glavom na 
pločnik. Otvori oči, no nije se mogao micati. Oko 
njega skupi se mnogo ljudi, koji su mu nešta go¬ 
vorili, no što nikako nije mogao da shvati. Gledali 
ga neki i žalili. 

Izgubio je potpuno svijest. Lijepi se sni ras- 
plinuše. 

Došao je k sebi, kad su mu neki bijelo obučeni 
ljudi ulijevali tekućinu u grlo. Nije znao, kakva je 
to tekućina. Opazi, da se pored njega nalaze sami 
kreveti, na njima ljudi, koji ga čudno gledaju. 

Slabio je. S kašljem izbacivao je krvavu sluz. 
Tako izdrža nekoliko nedjelja. 

Kad je opet jednom sanajario o njoj, klonuo je 
glavom polagano kao biljka na suhoj zemlji pod 
žarkim suncem i tijela već nije oćutio. Lijepi sni o 
mladoj seljanki produžili se u vječnost. 

I grad, kojeg je snažno mrzio, dade mu bespla¬ 
tan pogreb bez svećenika, pogrebnog sjaja — a i 
ugljenar je sanjao o pogrebnom sjaju, — bez vije¬ 
naca, cvijeća, a na grobu — bezimenu grobu — 
daščicu s brojem. 


BALADA 


M ARKIZICE nema, 

već dugo je nema u dvoru. 

Svud ruže su glave spustile tužno, 
zamukle su ptice u zoru. 

Opustio dvorac . . . 

Tek jorgovan trusi mirise bujne 
na stube mramorne, puste, 
kud sunce se krade za večeri rujne, 
da tiho zađe za goru. 

Markizice nema . . . 

Od bola je srce puknulo pažu. 

Fontana je usnula, stazice snatre, 
a jablani čuvaju stražu. 

Miro Ma jer. 

MARIJA CHAPDELAINE 

PRIPOVIJEST IZ FRANCUSKE KANADE 
Napisao LOUIS HŽMON. Prevodi Dr. DRAGO ĆEPULIC 
(Nastavak) 


JPPfgP^RAT mu je pošao zimi na gradilište, 
ostavljajući ga sama u kolibi od neiz- 
građenog stabalja, koju podigoše. On 
se pojavi na pragu s lampašem u ruci. 

— Zdravo da ste svi, reče skidajući svoju vu¬ 
nenu kacigu. Noć je vedra, i još ima kora nad sni¬ 
jegom, pa kad ide, rekoh si, idem malo do vas 
na posijelo, i da vidim, jeste li se vratili. 

Premda je došao zbog Marije, kako to svi zna- 
đahu, on se obratio govoreći ocu Chapdelaine, 
nešto zbog plahosti nešto zbog poštovanja. I primi 
stolac, koji mu pružiše. 

— Vrijeme je blago, dobro da ne pada. Vidi se, 
da već stižu proljetne kiše .... 

To je bio početak jednog od onih seljačkih ra¬ 
zgovora, koji su poput onih beskonačnih recita- 
tiva punih opetovanja, gdje svaki pristaje najprije 
uz riječi predgovornika i dodaje druge, koje ono 
isto opetuju. A predmet bijaše naravno vječno ku- 
kanje Kanađana, tužba, bez buntovnosti, protiv 
nesnosnog tereta duge zime. 

— Blago je u štali od kraja rujna, a već nema 
gotovo ništa u suši, reče mati Chapdelaine. Ako 
proljeće skoro ne dođe, ne znam, šta ćemo. 

— Još barem tri sedmice ne će moći izaći! 

— Jedan konj. tri krave, jedno prase i jagnjad, 
ako ne brojimo i kokoši, to mnogo pojede, reče 
Tit’ Be držeći se pri tom vrlo mudro. 

On je mogao pušiti i razgovarati sad s ljudima, 
zbog svojih 14 godina, svojih širokih pleći i pozna¬ 
vanja svega, što se tiče zemlje. Pred osam je dana 
počeo nastojati oko blaga, i dovozio bi dnevno na 
svojim malim saonama nužnu količinu drva kući. 
Zatim je malo kasnije naučio vikati »01«, »ol«, za 
kravama mršavih bokova, i »hi, đija!« i »arje« za 
konjima kod obrađivanja, držati grablje za sijeno 
i graditi ograde od kolaca. Već dvije godine on je 
uz bok oca baratao sjekirom i srpom, vozio velike 
saone za drva po tvrdom snijegu, sijao i žeo bez 
ičijeg savjeta. Zato mu nije više nitko poricao 
pravo, da slobodno izreče svoje mnijenje i da trajno 
puši jaki duhan u listovima. Lice je njegovo bilo 
još djetinje, golobrado, neizraženih crta, očiju be¬ 
zazlenih, i kakvi stranac bio bi po svoj prilici za¬ 
čuđen, kad bi ga bio čuo, kako govori sporo i od¬ 
mjereno poput starca puna iskustva, i kako puni 
vječno svoju drvenu lulu. Ali u zemlji Quebeck dje¬ 
čaci se smatraju ljudima od onoga časa, kad zaje¬ 


dno rade s ljudima, a tome, što rano puše, mogu 
da navedu kao razlog, da je to obrana protiv stra¬ 
šnih ljetnih kukuca, koji razdražuju: svakakovih 
komaraca i muha. 

— Što to mora da je zgodno živjeti u zemlji, gdje 
gotovo nema zime, i gdje zemlja prehranjiva ljude 
i blago. Ovdje čovjek hrani blago i zemlju znojem 
svog lica. Da nema Ezdre i Da' Bea, koji u šumi 
služe dobre pare, kud bismo mi? 

— Pa opet je zemlja ovdje dobra, reći će Eu- 
trope Gagnon. 

Zemlja je dobra, ali treba se sa šumom boriti, da 
je bude. I da se uzmogne živjeti, treba štedjeti na 
svemu i patiti se od jutra do mraka, i sve sam 
raditi, jer su druge kuće tako daleko. 

Mati Chapdelaine ušuti i uzdahnu. Ona je još 
uvijek mislila sa žalošću na stare župe, gdje je 
zemlja iskrčena i obrađena već odavna, i gdje su 
kuće nablizu jedna drugoj, što joj se činilo nekim 
rajem. 

Njen muž stisnu pjesti i pognu glavu s tvrdo¬ 
glavim izgledom u licu. 

— Čekaj samo par mjeseci.. . Kad se dječaci 
iz šume vrate, onda ćemo se dati opet na posao, 
oni dva, Tit’ Be i ja, pa će biti zemlje. Gdje su 
četiri čovjeka dobra na sjekiri, i koji se ne boje 
rada, posao sve ide brzo od ruke, pa makar kako 
tvrdo bilo drvo. Za dvije ćemo godine imati žita i 
paše, obilne hrane blagu. Kažem ti, da ćemo mi 
napraviti zemlje . .. 

»Napraviti zemlje!« Ovaj krepki domaći izraz 
pokazuje najbolje, koliko se mučnog rada nalazi 
između prvotnog siromaštva divlje šume i potonje 
plodnosti obrađenih i zasijanih polja. Samuel Chap¬ 
delaine govoraše o tom sa zanosnom vatrom i s 
tvrdokornošću u očima. 

To bijaše njegova strast: strast čovjeka, koji je 
prije stvoren za krčenje nego za obrađivanje tla. 
Već je pet puta od svoje mladosti dobio koncesiju, 
sagradio kuću, štalu i sušu, i sred šume stvorio si 
srećno gospodarstvo; i pet puta je prodao to go¬ 
spodarstvo, da ode dalje na -sjever i počne s nova, 
izgubivši najednoć srčanost, svaki interes i svaki 
žar, čim je prvi opori posao obavljen, i ljudi brojni 
stadoše stizati te se zemlja napučavala i otvarala. 
Neki ga ljudi shvatiše, drugi ga smatrahu srčanim, 
ali ne dosta mudrim, i govorahu uvijek, da bi on 

i njegovi mogli sad udobno živjeti, kad bi se on 
bio znao utaboriti negdje. 

Udobno živjeti... 0 strašni biblijski Bože. kog 
štuje sva zemlja Quebec bez mudrovanja i bez 
dvojbe, ti koji osudi stvorove svoje da služe kruh 
u znoju svog lica, da li se i jedan čas ozbiljne bore 
tvojih obrva izgube, kad čuješ, da su neki od tih 
stvorova oslobođeni, i da napokon udobno živu? 

Udobno živu. . . Treba se patiti gorko od 
jutra do mraka zgrbljen i zabavljen, da se razu¬ 
mije ono, što ova riječ znači. A seljaci je najbolje 
razumiju. Ona znači: da je teret odvaljen, teški 
teret rada i straha. Ona znači: da je dopušteno 
odmoriti se, i taj odmor je draž svih časova, makar 
ga baš i ne izrabio. Za starost ona znači: malo ta¬ 
štine, koju svi odobravaju, kasno otkrivenje ne¬ 
znanih milina, jedan časak lijenosti, jednu daleku 
šetnju, jednu poslasticu, ili jednu stvar kupljenu 
bez straha pred računom, stotinu zadovoljstava la¬ 
godna života. 

Srce je čovječje tako sazdane, da je u većine 
onih, koji platiše otkupninu, da steknu slobodu — 
udobnost — dok je stekoše. ono postalo nesposo¬ 
bno da je uživa, i baš onima drugima, nespretnima 
ili nesrećnima, koji se ne mogoše otkupiti, njima, 
koji ostaju robovi, njima se udobnost ukazuje sa 
svim svojim nepristupačnim čarima. 

Možda Chapdelainei mišljahu na to i svaki na 
svoj način. Otac s nepobjedivim optimizmom čo¬ 
vjeka, koji znade, da je jak, i drži, da je mudar. 
Mati s rezigniranom žalošću. A mladost na ne- 
određeniji način i bez gorčine, jer je pred sobom 
gledala dugi sigurno sretan život. 

Marija je katkada kradom pogledavala Eutropa 
Gagnona, i skidala zatim hitro s njega svoje oči, 
jer ga je uvijek zatekla, gdje mu se pogled upiljio 
u nju, pun ponizna obožavanja. Već je tome godina 
dana, što se bez muke priučila na njegove česte 
posjete i svake nedjelje uveče u krugu obiteljskih 
lica viđala njegovo smeđe lice, koje je odisalo do¬ 
brim raspoloženjem i strpljivošću. Ali joj se činilo, 
da je ovo kratko jednomjesečno izbivanje od kuće 
sve promijenilo, i kad se vratila u dom, ona je so¬ 
bom donijela neku neodređenu impresiju, da sad 
počinje jedno razdoblje njena života u kome on 
ne će nikako udjela imati. 

Pošto budu iscrpljeni obični predmeti razgovora, 
počeše igre na karte: »četiri sedam« i »vol«. Zatim 
Eutrope pogleda svoj veliki srebreni sat i vidi, da 
je vrijeme, da ode. Upalivši lampaš i rastavši se 
sa svima on se zaustavi časak na pragu istražujući 
pogledom noć: 


— Pada, reče. 

Njegovi gostoprimci priđoše vratima te i oni 
pogledaše napolje. Kiša je začela, proljetna kiša 
širokih teških kapi, pod kojom je snijeg počeo 
bivati mekši i otapljati se. 

- Jugoistočnjak duva, reći će otac Chapde- 
laine. Možemo smatrati, da je zima svršila. 

Svaki na svoj način izreče, kako mu je lakše i 
kako se tome raduje. Ali Marija ostane najdulje na 
pragu prisluškujući sitnu kišu, gdje tiho pršti, vre¬ 
bajući nejasno klizanje tamna neba i udišući mlaki 
vjetar, koji dolazaše s Juga. 

— Proljet nije daleko . . . Proljet nije daleko . . . 

Ona osjećaše, da od postanka svijeta ne bijaše 
takve proljeti, kakva je ova. 

IH. 

Prođoše tri dana, i Marija začu otvorivši iz¬ 
jutra vrata neki šum, koji je prikova za čas na 
mjestu, i nepomična stade da prisluškuje. Bijaše 
to tutnjava, grmljavina i šum velikih vodopada, 
koji bijahu kroz čitavu zimu zaleđeni i nijemi. 

— Led slazi, reče unišavši. Čuju se vodopadi. 

Tako stanu svi govoriti o godišnjem dobu, koje 
počinjaše, i o poslovima, koji će se opet mpći obav¬ 
ljati. Svibanj je donosio sobom izmjenično tople 
kiše i lijepe sunčane dane, i led nakrcan kroz ci¬ 
jelu zimu morao je uzmaknuti. Niski panjevi i 
korjenje je iskrsavalo, premda je sjena gustih jela 
i čempresa zaštićivala dugu agoniju snježnih ploča. 
Putevi postajahu barama. Tamo, gdje se pokazi¬ 
vala smeđa mahovina, bijaše čisto natopljena vo¬ 
dom i nalik na spužvu. U drugim krajevima bilo je 
već proljeće, sokovi silno potjeraše, pupovi se po¬ 
javiše, a doskora i lišće. Ali se kanadsko tlo, koje 
je tako daleko na sjeveru, bijaše istom oslobodilo, 
i to mukom, svoga zimskog ogrtača, i ne mogaše 
još pomišljati na novi život. 

Tijekom dana mati Chapdelaine i Marija po 
deset puta otvoriše prozor, da se naužiju topla 
uzduha, i da čuju šum vode, koja je nizbrdo tekla, 
kad se posljednji snijeg na brdskim slazovima ota¬ 
pao, i da čuju onaj drugi snažni glas, koji je najav¬ 
ljivao, da se rijeka Peribonka oslobodila, i da so¬ 
bom vozi ploče leda prema velikom jezeru. 

Naveče otac Chapdelaine sjede na prag, da 
puši, i reče zamišljeno: 

— Doskora će proći ovuda Fran^ois Paradis. 
Rekao je, da će nas možda posjetiti. 

Marija potvrdi tihim glasom i blagoslovi tamu, 
koja zakrivaše njeno lice. 

(Nastavit će se.) 

ŠTO PRIČAJU STARI KALENDARI? 

Napisao VLADOJE DUKAT. 


A godinu 1781, štampan je u Budimu 
hrvatski kolendar za štokavski kato¬ 
lički svijet u Slavoniji i Ugarskoj pod 
natpisom: »Svetodanik« (t. j. knjiga, 
koja pokazuje sve dane) iliti »Kalendar Illyricski 
za opcheno Godi slite 1781. Na korist i zabavu Slo- 
vinacah složen. Cum Privil. S. C. R. Apost. Majest. 
U Budimu, slovima Katarine Landerove udovice. 
Oblik je knjižice šestnaestina. Jedini, koliko znam, 
sačuvani primjerak toga kolendara nahodi se u 
sveučilišnoj biblioteci u Zagrebu. 

Kao uopće »slavonski« kolendari, tako i pri¬ 
mjerak god 1781. ima književni prilog. I to, začudo, 
jednu dramu, ili, da pravije rečem, početak jedne 
drame. 


Natpis joj je naprosto »Prikaza iliti 
komedija«. Izdavač je kalendara popraćuje 
ovim kratkim uvodom: »Prikaza ova, moji štioci, 
koju sada misto pisama (pjesama; slavonski su ko¬ 
lendari rado donosili po rukovet KaČićevih pje¬ 
sama) na svitlost dajem, i u napridak dati hoću, jest 
vridna, da ju štijete i poradi svoje lipote, i velike 
radi koristi, koju iz nje imati možete. U njoj jest 
prilika jedne dobre obitelji, po kojoj se svaka druga 
upravljati mora. Iz nje primiti nauk hoćete, kako 
se zavade i ogovaranja ukinuti mogu. Štite (baš 
tako) ju dakle, štioci pošteni, i viditi hoćete, da je 
nesamo naučna, da i izvrstita, naravna, s razlogom 
učinjena i zato mlogo koristna. Uživajte svi prvi 
dio Prikaze, i živite srećno.« 




SA IZLOŽBE DRVOREZBARSKIH RADOVA (S. SABLJAK) 


Predgovor izdavačev imade pravo: »Prikaza« 
je, prema namjeni piščevoj odista vrlo »korisna«. 
Pisac ne će, da čitaocu ili gledaču podade estetski 
užitak (osim ako možda »lipotu« i »izvrstitost« 
svoga djela nahodi u lijepom jeziku i glatkim reče¬ 
nicama), već da ga pouči i uputi na dobro. »Pri¬ 
kaza« imade dakle čisto odgojni cilj, i u tome je 
pogledu njen pisac pravi drug zemljaka svoga Ma- 
tije Reljkovića, pisca »Satira«. Ali se Reljković 
naročito obraća na »paora«, na seljaka, pisac »Pri¬ 
kaze« pomišlja na pouku građanskih redova. Zato 
se sadržaj »Prikaze« i odigrava u građanskoj sre¬ 
dini. Djed one »dobre« porodice Nikola varoški je 
trgovac kao i sin mu Ivan; unuk Ignatio ide u školu, 
a sluga Jure ga prati, da se na putu ne bi družio 


s »rđavom« djecom; mati Katarina i kći Janjica 
bave se kućnim poslovima, kako ih rade varoške 
žene, a Janjica oblači »suknju« te nosi »narukvice« 
i »cipele srebrom vezene«. Slika života te porodice 
bila bi sasvim prijatna i idilična, da tendencija 
piščeva suviše oštro ne izbija na površinu. Svi su 
članovi porodice natprirodno dobri i milostivi; 
jedan drugome hoće vazda da ugodi; oni nikoga ne 
će da ogovaraju — no ipak kad kome u nevolji po¬ 
suđuju novaca, oni posve mirno uzimaju zalog. Jer, 
veli mati Katarina, »istina je, da su novci (koje po¬ 
suđuje) u mojoj vlasti; ali ono, što ima žena, i mu- 
ževo je. Zato, prem ako moj muž može znati, koliko 
ja novaca imam, pak (ipak) da kadgod dojde da 
vidi, mogu se lasno izgovoriti biserom (to je onaj 

zalog), da sam za novac uzela zalog.« Slično i muž 
Ivan u jednakoj prilici ušutkava svoju savjest. 
Pisac se trudio, da pred čitača iznese prave krš¬ 
ćanske duše, ali u revnosti svojoj iznio je same 
farizeje. Iz svake rečenice te čeljadi izbija samo¬ 
svjesno uvjerenje: »e, nijesam ja kao drugi što su. 
Ća i služinčad dobre porodice uzorna je i bez gri¬ 
jeha. Jure i Marta nikoga ne će da ogovaraju, tek 
onako iz daleka, na mahove, »pripovidaju« što- 
kakve strahote o svojim komšijama — jer, »štogod 
malo može se od drugoga rejti (reći), a da samo ne 
uniđe se u velike komade, koje čoviku poštenje 
uzimaju.« 

Čitaču čisto odlane, kad pisac izvodi na pozor¬ 
nicu i postavlja pored one »dobre« jednu »rđavu« 
porodicu, a to su Luka i žena mu Anđelija. Koliko 
su oni »rđavi«, to se iz tog prvog« dijela »Prikaze« 
ne da pravo razabrati, ali žena veli za muža, da je 
pijanac i da drži ljubavnice, a on za nju govori, da 
se kocka i druži s raspuštenim mladićima. Čini se 
dakle, da obadvoje imadu nečistu savjest. 

Prvi dio »Prikaze« — onaj, što ga donosi ka¬ 
lendar godine 1781. — svršava se punim triumfom 
dobre porodice: Luka i Anđelija moraju od Ivana 
i Katarine posuditi novaca, a ta njihova neprilika 
još jače ističe »izvrstitost« dobre porodice. Nema 
sumnje, da dobra porodica i na koncu triumfira, 
i da se zavjes spušta uz bengaličko osvjetljenje nji¬ 
hove »dobrote« — jer inače bi odgojni cilj, na koji 
pisac teži, bio promašen. Ali osobitog estetskog 
užitka zacijelo čitaoci nijesu imali od te drame. 

»Prikaza« je čisti plod moralističko-odgojne 
literature, koja se razvila uz prosvjetiteljni pokret 
XVIII. vijeka. Korjen joj stoji od česti u moralnm 
časopisima, što su po uzoru engleskih časopisa te 
ruke (Tatler, Spectator, Guardian) u velikom broju 
nikli u njemačkim krajevima, od česti u obilnoj i 
vrlo raširenoj zabavno-odgojnoj literaturi toga 
doba (Campe, Weisse, Rochow i dr.). Tijesni obi¬ 
teljski krug, u kojem se obično kreću njemački mo- 
ralistički pisci raspravljajući o odgoji djece, o pi¬ 
tanju dojilja, o igri, o škrtosti i rasipnosti, o gizdi i 
plemićskoj oholosti, o ženidbi i braku i t. d., dobro 
pristaje i našim malovaroškim prilikama i intere¬ 
sima onoga vremena, pa zato su praktičke tenden¬ 
cije pomenutih pisaca i u nas nalazile toliko razu¬ 
mijevanja i nasljedovanja. 

Jezik je »Prikaze« lijep i prirodan. Lica govore 
onako, kako su valjada govorili obrazovaniji sla¬ 
vonski varošani u porodici i društvu svojih varo- 
šana, ili na gozbi kod fratara, kad bi se na veliki 
praznik skupili u samostanskom refektoriju. 


Ogleda radi ispisujem jedan ulomak dijaloga iz 
XIII. prizora: 

LUKA: Sluga sam, gospodine Ivane. 

IVAN: Sluga pokorni, gospodine Luka. 

LUKA: Ne bih rad Vas u Vašem poslu uznemiriti. 

IVAN: Gospodar ste u svako vrijeme (sic!); a sada baš 
nejmam s čim se zabaviti. 

LUKA: Ja pak zabavit sam, moj gospodine, u srcu, u glavi 
i u dušil s neizbrojenima mislima. 

IVAN: Kakve bi to Vas misli mučile? 

Luka: Žena moja, pogan od sviju pogani — 

IVAN: Dragi prijatelju, ne govorite tako od Vaše žene: 
jerbo sebi istim ne činite poštenje. 

LUKA: Jurve ju svaki znade kakva je. Ja mislim, da su 
u njoj sva pomanjkanja, koja jedna zločesta žena matiij može: 
pak se svrhu toga s jednim miluje; i zato hoću da poludim. 

IVAN: Žao mi je Vas ,ako je tako. 

LUKA: Pak što je više: proigra mi i prokocka svekoLke 
stvari u kući i t. d. 

Je li »Prikaza« originalno djelo li preradba, i 
tko ju je napisao ili preradio, to danas još ne znamo. 
Ako je preradba, prerađivaču je dobro uspjelo po¬ 
dati joj domaći kolorit. Moglo bi biti, da ju je na¬ 
pisao ili preradio sam izdavač kalendara. A taj je 
izdavač, kako bismo mogli nagoviještati prema 
spisu franjevca Jakošića »Scriptores Interamniae«, 
(Pisci Međurječja t. j. Slavonije) osječki fra¬ 
tar Marijan Lanošević (kojega zovu i 
Lanosović). Jakošić naime pominje, da je 
Lanošević izdavao »Calendarium Illyricum« (ilirski 
kalendar) od god. 1778. do 1786., ali ne pominje, 
je li to bio baš budimski kalendar. Oko god. 1770. 
naime dobiva Osijek tiskarnicu, pa je moguće, da 
je sada već izlazio i u Osijeku takav »Calendarium 
Illyricum«, i da je Lanošević uređivao osječki ka¬ 
lendar. Prema tome je pitanje o izdavaču kalen¬ 
dara god. 1781. još prijeporno, no vjerojatno je, da 
je bio franjevac. 

Lanošević nam je dosad bio poznat samo kao 
gramatik i pisac evanđelistara, ali pomenuti Ja¬ 
košić bilježi, da je on god. 1778. izdao u Osijeku u 
»ilirskim« stihovima: »Cantus de militibus Con- 
finiaris Slavoniae« (Pjesme o vojnicima slavonske 
krajine) — dakle se bavio i lijepom knjigom. 

K tome je on oduvijek bio pedagog i nastavnik, 
pa bi mu sasvim dobro pristajalo, da napiše ili pre¬ 
radi djelo odgojnog karaktera u zabavnoj formi. 
Lanošević je, veli Jakošić (Građa za povijest hr¬ 
vatske književnosti, 2., str. 136.) bio »a caritate 
memorabilis et specialis innocentioris cumprimis 
Juventutis patronus et fautor . . .«(čuven zbog pri- 
jaznosti i osobiti zaštitnik i pokrovitelj na¬ 
ročito nejake mladeži), a takva se »caritas« 
(prijaznost) i takav »favor Juventutis« (sklo¬ 
nost prema mladeži) očituju i u tendenciji »Pri- 

kaže« (napose kad nam se vode pred oči djeca Iva¬ 
nova: kći Janjica i sin Ignatijo). Najzad, i*čisti 
jezik te glatki i izdjeljani slog »Prikaze« upućuju 
na to, da je auktor njezin i teoretsko i praktički 


morao dobro poznavati svoj materinski jezik. A 
takav je poznavalac zacijelo bio Marijan Lanošević, 
pisac mnogo pohvaljene i mnogo upotrebljavane 
»Slavonske gramatike«. 




SEVNICA 

Napisao E. LASZOWSKY 
(Svršetak) 


D ove pređe Sevnica u vlast grofa 
Petra Troila Sermage-a. Ovomu iz¬ 
dao je g. 1785. nadbiskup salcburški 
Jeronim grof Colloredo lensku po¬ 
velju za Sevnicu i Raštajn. Supruga grofa Ser¬ 
mage-a bila je grofica Katarina Nadasdy, s kojom 
je rodio sina Karla. Petar grof Sermage dao je 
Sevnicu i Raštajn u zakup najprije nekomu Rein- 
holdu, onda Martinu Sinkoviću, a kad je uvaj umro 
(1797.) njegovomu upravitelju Ivanu Nep. Handlu, 
koji se je oženio sa udovom Sinkovićevom Elisa- 
betom. Ovomu je god. 1803. prodao oba ova 
imanja. Izmedju ovih bilo je staro i tijesno prija¬ 
teljstvo, jer je grof Sermage Handla već od mla¬ 
dih dana volio i mnogo mu dobra činio. To je 
Handl i iza smrti grofove g. 1805. očitovao u pje¬ 
smi, koju mu je posvetio i otštampao u »Gratzer 
Zeitung« 22. I. 1805. 

Handl je bio vrstan gospodar i prijatelj si¬ 
rotinje. Osobito je potpomagao svoje kmetove 
za vrijeme glada (1796—1803), koji je početkom 
XIX. vijeka za francuskih ratova vladao. On je iz 
Siska Savom dovozio žito i dijelio ga među narod. 
Mnoge je popravke i gradnje izveo u samom gra¬ 
du, zasuo grabe oko grada, podigao škarpe i za¬ 
sadio brijeg vinogradom i drvećem. Postao je i ple¬ 
mićem s pridjevkom »von R e b e n b u r g«. Nje¬ 
gov sin Ljudevit oprostio je dužnicima sav dug na 
žitu, koje je otac dijelio gladnom narodu. 

U posjedu porodice Handel von Rebenburg 
ostade Sevnica do god. 1864., a tada kupi taj grad 
i imanje od Ludovika von Rebenburga Albert Geh- 
renbock. Od ovoga je to imanje kupio Razesberg 
v. Wartenburg, od kojega pređe g. 1880. na prof. 
dr. Karla Ausserera, koji je izveo cestu do grada, 
izgradio natkrite stube iz prvoga u II. kat grada, 
te veliku dvoranu u II. katu dao pregraditi u ma¬ 
nje sobe. Porušio je nepotrebne gospodarske zgra¬ 
de oko grada, da dobije prostor za nasade i cestu. 
Iza ovoga mijenjali su se brzo razni gospodari: grof 
Wallhoffen, Schleinitz, kapetan Otto, dok nije to 
imanje i grad kupila porodica grofova Arco-Zin- 
neberg. Danas je svojina grofice Matilde Arco- 
Zinneberg, udate bar. Trankl. 


Spomenuti nam je još i neke vijesti o imanju i 
»gradu«, koji još i danas stoji u samom trgovištu 
u nizu tamošnjih kuća. Drže, da je to imanje da¬ 
kako odijeljeno od grada na brdu (gornja Sevnica) 
god. 1400. držao Hans Sevnički (von Lichtenwald), 
koji je sagradio i taj »grad« odnosno dvor. On je 
bio župnik u Rattendorfu i meštar kuhinje knezova 
Celjskih. U Sevnici je utemeljio kapelaniju, opre¬ 
dijelivši joj za uzdržavanje desetinu svojih kmeto¬ 
va u Gornjem i Donjem Brezju (Frisach). God. 
1429. spominje se Herman Sevnički, kojemu je 
ekvilejski patriarka Ludovik podijelio crkvu sv. 
Petra u Tajnahu sa svim duhovnim i svjetovnim 
pripadnostima. God. 1465. otpustio je Jork Sev¬ 
nički (Lichtenwalder) neku svoju kuću i pivnicu 
u sevničkom trgovištu samostanu u Pleterju. Blaž 
Sevnički bio je g. 1533. kanonik novomještanski 
(u Kranjskoj). Skoro na to došlo je to imanje u po¬ 
sjed Tattenbacha, a onda Lamberga. Barunu Bal- 
tasaru Lambergu dao je prior samostana u Pleter¬ 
ju Ivan u zakup desetinu vina, živa i živadi na 
gospoštiji rajhenburškoj. Čini se, da je Lamberg 
imao i neki udio na imanju Gornja Sevnica. Po¬ 
slije Lamberga promijenilo to imanje brzo nekoliko 
gospodara. Napokon ga kupi g. Verbič, koji ga i 
danas drži. 

❖ 

Za starije ono doba imademo nekoliko vijesti o 
nekim sevničkim obiteljima, koje ne će biti na od- 
met, da ih ovdje spomenemo. 

God. 1434. živio je u Sevnici tamošnji građanin 
Martin Puchschreiber, koji je prioru konventa ple- 
terja (Patriarh), darovao svoju kuću sa svim, što je 
njoj pripadalo Sevnici. God. 1441. prodali su Jorg, 
građanin sevnički sa svojom suprugom Marijom 
samostanu u Zajcu (Seitz) mlin i otoku na sevnič¬ 
kom potoku. God. 1557. prodala je Margareta udo¬ 
va Hansa Lippensa, građanina sevničkoga, svoju 
kuću na trgu u Sevnici samostanu u Pleterju. 

❖ 

Pod okriljem salzburških nadbiskupa razvijalo 
se pod gradom i sevničko mjesto. God. 1513. 
izdao je nadbiskup salcburški Leonhard privilegij, 

kojim je mjestu podijelio sajamsko pravo na 15. au¬ 
gusta i 6. decembra. Dalje im je potvrdio povlasti¬ 
ce, koju su podijelili nadbiskupi Eberhard i Sigis- 
mund i to: suca postavlja sam nadbiskup ili njegov 
vicedom lipnički (Leibnitz), i ovaj mora svu brigu 
obratiti trgovištu. Dok nije građanin sevnički, ne 
smije ni vino točiti, ni ribariti. Tko se zakloni u 
Sevnicu, uživat će 14 dana zaštitu. Zločini se kazne 
kao u Optuju, i rođaci umorenoga imadu pravo na 
otštetu iz imovine ubojice. 

God. 1516. bila je burna po Sevnicu, jer su onda 
strašno gospodarili buntovnici seljaci, kojih je bilo 
do 80.000. 

God. 1534. potvrdio je nadbiskup Matej gore- 
spomenuti privilegij. Daljnje potvrde uslijedile su 
od nadbiskupa Ernesta g. 1543., Ivana Jakoba g. 
1565., cara Josipa I. 1706., dok je car Josip II. g. 
1783. podijelio trgu Sevnici godišnje marvinske 
sajmove na ponedjeljak poslije 5. nedjelje korizme, 
na 3. srijedu po Uskrsu, napokon 22. juna i 14. 
septembra. Ujedno je podijeljeno i pravo pijaco- 
vine, što je potvrdio car Franjo I. 1800. 

Još nam je spomenuti neke dogođaje iz proš¬ 
losti samoga trgovišta sevničkoga. Mjesto to stra¬ 
dalo je nekoliko puta od strašnih požara. God. 
1763. porodio se uslijed nesmotrenosti neke žene 
krojačeve u njezinoj kući požar, koji je uništio 
cijelo mjesto osim crkava i triju kuća. Slična nevo¬ 
lja skoro je zadesila mjesto u noći 18. augusta 1842. 
nu požrtvovno gašenje ograničilo je požar samo na 
dva posjeda. Grozan požar bio je 4. juna 1854. Va¬ 
tra je uništila cijelo mjesto, osim crkava, župnog 
dvora te Hribarove, Krajaničeve i Praunseišove 
kuće, nacrt pogoreline načinio je g. 1855. kotar, 
inžinir Plazer u Celju. 

Strašna opet elementarna nezgoda zadesila je 
Sevnicu i okolinu 26. juna 1801. Odmah poslije 
podneva, gomilahu se tmasni oblaci nad gorama, 
i u 3 i pol sata podiže se oluja i udarila tuča de¬ 
bela kao orasi, do dva sata na daleko pokrivala 
je tuča polja i vinograde na stopu visoko. Od te 
nevolje trpilo je gospodarstvo punih 17 godina. To 
nevrijeme ubilo je jednu djevojku, a tri su radnika 
ostala doživotno osakaćena. Prozori, krovovi i ku¬ 
će mnogo su stradale. 

Te iste godine nalazila se je u Sevnici i u 
okolini jedna francuska pukovnija pod zapovjed¬ 
ništvom princa Conde-a. Bila je to t. z. niemačka 
pukovnija pukovnika Duranda. Boravila je tu od 
2. februara do 7. maja. U ovoj pukovniji služio je 
kod kumpanije Cherissy naš sergeant neki Ivan 
Mihalj Fischer, rodom iz Freiburga u Badenskoi, 
koji je počinio umorstvo i s toga je javno streljan 
12. marta. Iza bečkoga mira ušlo je u Sevnicu 5. 


decembra 1809. 110 momaka 7. francuske dra- 
gonske pukovnije pod zapovjedništvom Colonell- 
lajtnanta Du Waine-a. Ovi ostadoše samo do 13. 
januara 1840. Radi graničnoga zapora, mnogo je 
tad stradalo sevničko pučanstvo, jer je trgovanje 
bilo spriječeno. 

Na osnovi dobivenih privilegija uredilo se trgo¬ 
vište Sevnica, te je godine 1850., do zavedenja 
kotarskih (okrajnih) poglavarstva imalo svoga su¬ 
ca, 2 vijećnika, 4 odbornika i sindika. Jedan od 
odbornika vršio je funkcije blagajnika. Sudac sa 
vijećnicima rješavao je manje sporove, dok je sin- 
dik vodio gruntovnicu, obavljao pisarnicke poslo¬ 
ve i sirotinske predmete. Taj magistrat birali su 
građani na tri godine. Zadnji sudac bio je Marko 
Kastelić, a sindik Johan Hočevar. Račune su pred¬ 
lagali na odobrenje »Bezirksoberrichter-u« u sev- 
ničkom gradu. 

Nekoć je bio običaj, da je jedan mladić na veli¬ 
ki petak, uz nagradu, nosio veliki križ do sv. groba, 
te je noseći bivao od prisutnih zlostavljan i biče- 
van. Zadnji put je takova procesija polazila god. 
1776., a tad je križ nosio sin Ivana Barbića (f 1786. 
90 god. star). Taj je dobivao za to vedro vina. 

Tek god. 1774. počelo se misliti, da se u Sev¬ 
nici otvori škola. Ona je otvorena god. 1782. te 
su djeca polazila obuku, koja se je držala u donjo- 
sevničkom gradu (obitelji Kaučić) i u vijećnici. 
Tek g. 1800. počela se je graditi zgrada za školu. 
1819. zavedena je opetovnica na nedjelje. Dakako 
podučavalo se njemački. Tek g. 1831. počeo je 
kapelan Antun Reitz na nedjelje podučavati u 
školi u slovenskom jeziku. Služio se knjigom »Na¬ 
rod« od Antuna Slomšeka i Petra Munia. 

Osobito su bile stroge odredbe protiv djece, ko¬ 
ja su u školi govorila njemački. Tako su djecu zbog 
toga g. 1840 kažnjavali tako, da su morala nositi 
kući o vrat privezanu tablicu s napisom »Signum 
fiir die knaben (madschen) wegen windisch schwet- 
zen«, ili su djeci o vrat objesili nekakav lonac 
»Schweinstopf«. Taj je visio na uzici oko vrata 
spreda na želucu! 

God. 1860. dokinula je oblast slovensku obuku 
nedjeljom radi »štetnih posljedica za polazak ško¬ 
le«! Tek g. 1883. počelo se u školi učiti i slovenski 
po Miklošićevoj knjizi: Slovenisch-deutsche Fibel. 
God. 1880.—1. bio je katehetom ove škole sadanji 
levantski nadbiskup (mariborski) dr. Mihalj Napot- 
nik. 

Propagandom »Siidmarka« osnovana je u noyiie 
vrijeme i čista njemačka škola, koja zgrada stoji 
u promenadi na Savi. Dakako, da je ta tuđa škola 
prevratom 1918. zatvorena, i služi sad slovenskoj 
djeci. 

NOVA SLIKA ATOMA 



Napisao DR. OTON KUCERA. 
(Nastavak) 

elementi imadu još jedno karakte¬ 
ristično svojstvo, koje kemičari krste 
imenom »valjanost ili valen¬ 
cija element a«, koja se ocje¬ 
njuje po tom, koliko atoma vodika može da naj¬ 
više veže uza se 1 atom toga elementa. Kisik 
(0) je dvovaljan elemenat, dušik (N) trovaljan, 
ugljik (C) četverovaljan. Ako se u kojega elementa 
njegova atomska težina razdijeli njegovom valja¬ 
nošću, izlaze tako zvane »ekvivalentne te¬ 
žine« tih kemijskih elemenata. Vodik sam je 
jednovaljan, dakle mu je ekvivalentna težina ta¬ 
kođer 1; dvovaljani kisik ima ekvivalentnu težinu 
16:2 = 8; trovaljani dušik ima ekvivalentnu te¬ 
žinu 14:3 = 4.66. Između tih ekvivalentnih težina 
tvari i protiskane množine elektricitete očitovao 
se Faraday-u ovaj zanimljivi odnošaj: 

»Protiskana množina elektricitete 
razmjerna je broju izlučenih ekviva¬ 
lentnih težina, makar kakovo bilo 
tijelo, koje se rastavljalo strujom.« 

Iz toga zakona Faraday-eva izvodimo znamenit 
zaključak: Svaki ekvivalenat ma koje tvari nosi sa 
sobom jednu te istu množinu elektricitete, i 
to negativne, ako se kupi na katodi, a pozitivne, 
ako se kupi na anodi. Iz toga izlazi dalje: Svaki 
jednovaljani atom (na pr. atom vodika, 
srebra, klora i t. d.) nosi sobom točno određenu 
množinu elektricitete, a svaki trovaljani i četvero- 
valjani atom trostruku i četverostruku množinu 
elektricitete. Što je to? Niče posve nova misao, 
da je i elektriciteta razdijeljena na 
sitne drobnice slično kao i tvar, pa je 
uz svaki ekvivalenat ma koje tvari vezana uvi¬ 
jek ista množina elektricitete. Očito postoji 
neka najmanja množina elektricitete, koja je sa¬ 
stavljena sa svakim atomom jednovaljane tvari, a 
svaki atom viševaljane tvari ne može da ima nego 
2, 3, 4 ... puta tu najmanju množinu elektricitete. 

Kao da je dakle i elektriciteta nekakva tvar, 
koja je razdijeljena u najmanje, među sobom ras¬ 
tavljene, ali dalje nedjeljive drobnice — možemo 
im dati ime »atomi elektricitete« ili po 
Stoney-u kraće »elektroni«. Tih će elek¬ 
trona biti dvojakih: pozitivnih i negativnih. Elek¬ 
triciteta bi nam se po toj slici prikazivala kao 
jedan posebni kemijskih elemenat, ko¬ 
jemu se atomi spajaju s atomima drugih otprije već 
poznatih elemenata: To je zasada tek hipoteza 


izvedena iz pojava kod elektrolize dosta tegotnim 
izvođenjima, pa se povrh toga čini, kao da atomi 
elektricitete ne mogu da postoje sami za se, 
nego tek u spoju s atomima drugih tvari. Prvi je 
ovu misao izrekao Helmholtz (g. 1881.). No 
ovako tek općeno izrečena slabo vrijedi za nauku. 
Ona ište točnija, kvantitativna mjerenja i precizne 
odgovore na osnovna pitanja: U našem slučaju je 
to pitanje ovako formulirano: ako je istina, da je 
svaka ekvivalentna težina jedne tvari, bez obzira 
na to, kakove je vrste ta tvar, spojena s točno od¬ 
ređenom množinom elektricitete, kolika je ta mno¬ 
žina elektricitete mjerena u kulomima (Coulom- 
bima)? Na to odgovoriše pokusi izvedeni najvećom 
pomnjom u Engleskoj od lord R a 1 e i g h - a i 
Mrs. Sidgwick-a (g. 1884.) i u Njemačkoj od 
F. i W. Kohlrausch-a (g. 1886.) ovako: ako 
se kroz rastopinu srebrovoga nitrata (AgN0 3 ) po¬ 
šalje množina elektricitete od 1 kuloma (Coulom- 
ba), izlučuje se na katodi 0.001118 grama srebra. 
A to će reći prema našem pređašnjem razlaganju, 
da je 0.001118 grama srebra spojeno sa 1 kulomom 
elektricitete. Budući da je srebru atomska težina 
107.88, a srebro je jednovaljan elemenat, izlazi, da 
je s 1 ekvivalentnom težinom srebra, t. j. 107.88 
grama srebra spojeno 107.88:0.0011188 = 96494 
kulona elektricitete. 

Isti broj kuloma spojen je s ekvivalentom svake 
druge tvari, na pr. s 1 gramom vodika, s 35.5 grama 
klora, s 8 grama kisika, s 31.78 grama dvovaljanoga 
bakra, s 9.03 grama trovaljanoga aluminija i t. d. 

Iz broja od 96494 kuloma mogu sada lako iz¬ 
računati, kolika je množina elektricitete spojena 
s jednim gramom makar koje tvari. Treba samo 
taj broj razdijeliti s ekvivalentnom težinom te 
tvari, t. j. s njezinom masom ( m ). Tako dobivamo 
ovu tablicu: 


1 gram vodika (H) 
1 „ klora (Cl) 
1 ,, kisika (O) 

1 M srebra (Ag) 


spojen je s 96.494 kuloma elektricitete 
„ „ 96494:35.5 = 2.178 kul. elektr. 

„ „ 96494 : 8 = 12.062 kul. elektr. 

„ „ 96494 : 107.88 = 894.4 k. el. i t. d. 


Razabiremo, da je 1 gram različnih tvari spojen 
s najrazličnijim množinama elektricitete, ali i to, 
da je ta množina elektricitete to manja, što je 
veća ekvivalentna težina tvari. Zgodno je toj 
množini elektricitete, koja je spojena s 1 gramom 
neke tvari, dati posebno ime »specifični na- 
b o j« te tvari. 

(Nastavit će se.) 

NAŠE SLIKE 

Primjena hrvatske seljačke umjetnosti u našem umjetnom 
obrtu. (Prigodom Sabljakove izložbe.) Pod okriljem etno¬ 
grafskoga odjela hrvat, narod, muzeja, otvorena je u prosto¬ 
rijama njegovim uoči Božića (20. pros.) vrlo interesantna { 
svoje vrsti izložba. Izložba je ostala — zbog općeg zani¬ 
manja koje vlada za nju — i preko određenog vremena otvo¬ 
rena. Po izloženome materijalu dijeli se izložba u dvije sku¬ 
pine: u prvoj skupini izloženi su umjetnički radovi inicija¬ 
tora ove izložbe, akad. slikara Srećka Sabljaka, — a u drugoj 
skupini izloženi su umjetno-obrtni proizvodi, što su ih izra¬ 
dili pod vodstvom njegovim u državnim radionicama u Le- 
poglavi učenici njegovi. Jedna i druga skupina čine zajedno 
jedinstvenu cjelinu, iz koje izbija temeljna ideja, koja je 
vodila umjetnika Sabljaka, kad je pokušao u svojim rado¬ 
vima i proizvodima svojih učenika kojima je on vođa, p r i- 
mjeniti hrvatsku seljačku umjetnost u 
umjetnome obrtu. 

Pokušaj Sabljakov može se, na osnovi bogatog i krasnog 
materijala što je izložen, smatrati da je potpuno uspio i da 
je tim svojim pokušajem Sabljak pokazao pravi put, kojim 
treba da se kreće u svome daljemu razvoju i naš drvorez¬ 
barski umjetni obrt, ako želimo da nam vaskoliki naš 
umjetni obrt postane pravom hrvatskom pučkom 
umjetnošću, u kojoj će dolaziti do izražaja glavne od¬ 
like i bitne karakteristike narodne, koje se na sreću našu 
nalaze još sačuvane u našoj hrvatskoj seljačkoj umjetnosti. 

Pokušaj Sabljakov iprimjenjivanja« nije kod nas Hrvata 
osamljen, jer se i prije njega kušalo poći ovim putom u op¬ 
ćem razvoju našeg narodnog obrta, samo što nijesu oni, koji 
su se toga posla prihvatili, imali pravog shvaćanja i osje¬ 
ćanja narodnog. I tako su naprezanja naša u prošlim dece¬ 
nijima oko nacijonalizacije raznih grana našeg umjetnog 
obrta, bila već u svome početku odsuđena na neuspjeh, jer 
su taj pokret uzeli u ruke svoje stranci, koji su po svome 
zanimanju bili doduše stručnjaci, ali po svome osjećanju ne¬ 
narodni ljudi, koji nijesu uza sve svoje tehničko-stručno na¬ 
prezanje mogli proniknuti sadržinu i karakter hrvatske se¬ 
ljačke umjetnosti. Stvarni dokazi — sa raznih izložbi (u Tr¬ 
stu, Parizu, Budimpeštu) — koji su tuj i tamo još sačuvani, 
govore nam jasno i očito u neuspjelim pokušajima primje¬ 
njivanja u našem umjetnom obrtu. 

Časnu iznimku u tom našem dojakošnjem nastojanju oko 
»primjenjivanja«, čine naše dvije ženske udruge za promi¬ 
canje i čuvanje hrvatske pučke umjetnosti i to ova u Za¬ 
grebu i ona u Petrinji (ona u gor. kotaru u Prezidu prestala 
raditi), koje su specijalno u tekstilnoj grani vezilačke i čip- 
karske umjetnosti kao i u intimnom umjeću uređivanja inte- 
rieura postigle tako sjajnih i krasnih rezultata, da smo na 
tome polju prestigli Madžare i Čehe i dostigli nordičke na¬ 
rode, koji su prvi počeli raditi oko primjenjivanja pučke 
umjetnosti u umjetnom obrtu. Rad ovih dvaju ženskih udruga. 


u kojima se okupile požrtvovne i idealne hrvatske žene, 
uklopljuje se i popunjuje se s uspjelim pokušajem mladoga 
i idealnoga Sabljaka. Sabljak je lički Hrvat, odgojen u 
Srijemu, gdje je na realnoj gimnaziji položio ispit zrelosti. 
Kako ga je želja vukla za slikanjem, pođe poslije mature 
na bečku a zatim na peštansku akademiju, da se usavrši u 
slikarstvu. Za svjetskog rata bude kao svršeni akad. slikar 
unovačen pa je kao vojnik prošao raznih patnja, dok se nije 
napokon našao na Sljemenu, u brestovačkome lječilištu više 
Zagreba. Ondje u tišini šumskoj, nemajući ni slikarskog pri¬ 
bora ni materijala, stao je u svojoj zdvojnosti, koja ga je 
spopadala zbog nerada, nožem rezuckati u drvo, dajući po¬ 
leta svojoj sputanoj mašti i svojoj stvaralačkoj snazi. Ovi 
početnički pokušaji potakoše Sabljaka te je ozbiljno pri¬ 
onuo rezbarenju. Za taj posao, načinio si je sam potrebiti 
pribor i tad se svom snagom bacio drvorezbarstvu, napu¬ 
stivši slikarstvo. I tako posta na osnovi neumornog svoga 
rada i svoje risačke vještine, koja mu izvrsno pomaže kod 
modelovanja, — slikar Sabljak umjetnik — drvorezac. 

Kako se je Sabljak u toj grani skulpturske umjetnosti 
visoko digao, pokazuje nam najjasnije iz javorovog drva 
izrezbarena tablica u obliku oskulacija, na kojoj je izrezana 
glava Kristova, flankirana sa razapetim razbojnicima; ispod 
glave Kristove Juda, a iznad relijef, u kome je prikazana 
borba kršćanstva sa poganstvom. Tablica je sprijeda i straga 
urešena bogatom ornamentacijom. Glava Kristova kao i 
ostale figure, rezane u sigurnim i korektnim linijama, maj¬ 
storski su izvedene, pa stoga i nije čudno, što je direktor 
odjela za umjetni obrt u Parizu htio ovu umjetninu akviri- 
rati za državni muzej u Louvru. Ta uistinu fina umjetnina 
trebala bi da se čuva u kojem našem muzeju ili kojoj ga¬ 
leriji, jer bi bila šteta da se izgubi u privatnome posjedu. 

I doze za cigarete sa prekrasnim figuralnim relijefima 
(scene iz antiknog života) koji su tako zaobljeno rezani, da 
čine dojam kovnog relijefa, prave su dragocjenosti drvo¬ 
rezbarske umjetnosti. Grjehota bi bila pustiti u privatne 
ruke takova remek-djela rezbarske umjetnosti, takove 
umjetnine treba da u javnim zbirkama odgojno djeluju slu¬ 
žeći u budućnosti kao uzor onima, koji bi htjeli okušati svoju 
snagu u toj grani sitne umjetnosti. 

U ovim radovima, koji se kreću u granicama čiste i visoke 
umjetnosti, pokazao je Sabljak da je umjetnik istančena 
ukusa, oplemenjene kulture i potpune tehničke spreme. 

U drugoj skupini izloženih proizvoda izmjenjuju se ra¬ 
dovi Sabljakovi sa radovima njegovih učenika, koje je on 
sebi odabrao među kažnjenicima lepoglavske kaznione. 
Sabljak je pokazao toliko samozataje a još više humanosti 
i plemenštine, kad se odlučio da kao svršeni akademičar 
djeluje među lepoglavskim duševnim bolesnicima — da za¬ 
služuje ne samo najveće rriznanje nego i najiskrenije po¬ 
štovanje. 

Među velikim predmetima ističe se u prvom redu razno¬ 
vrsno pokućtvo, i to stolovi, stolci, stolići, ormari, škrinje 
(sanduci), jedan krevet i veliki okviri. Neki od tih predmeta 
izrađeni su u bizantsko-romanskom a neki u baroknome 
stilu. Na masivnom baroknom krevetu izvajao je Sabljak 
velike relijefne figure (žensku figuru i amorete); interesantna 
su dva velika okvira, koje su izradila dvojica kažnjenika 
po uzoru baroknih metalnih okvira što se nalaze u crkvi 
sv. Jurja kraj Lepoglave. I ako su to vjerne kopije svojih 
originala, zadivljuje manuelna okretnost i vještina kojom 
su ovi okviri izrađeni. 

U većem dijelu izloženog pokućtva i to u potpunoj sobi 
za goste sastavio je Sabljak pokućtvo po vanjskome nje¬ 
nom konstraktivnom obliku onakovo kakovo se nalazi u 
našim seljačkim kućama: stol sa ukrštenim nogama, tro- 
ugalni ormari, škrinje i ladice (sanduke) sa drvenim zapira- 
čima, pa uz velike stolce sa naslonima i male seoske stol¬ 
čiće. 

Sav taj namještaj bogato je izrezban sa ornamentnim mo¬ 
tivima, koji su uzeti sa starohrvatskih kamenih fragmenata, 
sa bosanskih i dalmatinskih stećaka, sa slavonskih i turo¬ 
poljskih kupija i taraba. Ormari su iznutra okovani po 
uzoru okova kojima su kola urešena i okovana. I brave na 
njima iste su kao na seljačkim sanducima. 

Primjena ova, kojom je Sabljak kušao pokazati kako 
bi se naše odaje mogle urediti po narodnome kalupu, a 
da se pri tome karakter otmenosti ne izgubi, može smatrati 
zasad najuspjelijim našim pokušajem ove vrsti. 

Jasno izbija, da je put, kojim je Sabljak pošao, onaj pra¬ 
vi, kojim treba da zastupnici našeg umjetnog-obrta stu¬ 
paju hoće li, da nam naša domaća industrija dobije ka¬ 
rakter narodni. 

I u malenim i sitnim predmetima što su izloženi, uspjelo 
je posvema da provede na njima primjenu hrvat, seljačke 
umjetnosti. Tu ima: škatulja, škatuljica, čaša (kepčija), ču¬ 
tura, vaza, kaseta, škrinja, ladica, iglenica, zdjelujaka, šta¬ 
pova za suncobrane i kišobrane, u kojima je ne samo po 
ornamentici nego i arhitektonici vanjske forme pogođen 
narodni stil. 

Upotrebljeni su motivi sa stećaka, kapija, čilima, torbi, 
poculica, papričara, solenki, škatulja za ogledala i lo po 
uputama Sabljakovim a gdjegdje sasijeni u slobodnoj orna- 
mentalnoj kompoziciji osobito kod onih radenika, koji su 
potekli iz naroda. Taj prekrasni i u tolikome broju skupljeni 
materijal, može da služi ne samo u praktične svrhe nego 
u isto vrijeme kao i ukras u našim domovima. Izbor je 
velik pa se po volji mogu ^dabirati predmeti koji su iz¬ 
građeni iz hrastovog, orahovog, lipovog, javorovog, kruško- 
vog, šljivovog, trešnovog i jablanovog drva. 

Vanredno su interesantne intarzije na pločama dvaju 
stolova, koje su sastavljene iz raznobojnog drva (iz 12 
vrsti) sa zgodnim ornamentalnim kompozicijama koje su sa¬ 
stavljene po uzorcima sa čilima, torba, bisaga, natikača da¬ 
pače i poculica (stokljukc, ružmarinke). 

Sabljak je ovom izložbom sebi osvjetlao lice, jer za¬ 
pravo on je stvoritelj ovoga pokreta, koji je zasad vezan 
na zidine lepoglavske kaznione ali koji mora da zahvati 
najšire slojeve našeg obrtnog svijeta. U tu svrhu bilo bi 
potrebno, da se jedan dio i to najuspjeliji i najbolji uvrsti 
u zbirke etnografskog muzeja, gdje može biti uvijek pri- 
stupan svima, koji bi željni bili poći stopama Sabljakovim. 

Sabljak je na pravome putu, treba da po njemu naprijed 
kroči, utirući put onima koji će slijediti 


KNJIŽEVNOST 

Memoari Jakova Casanove, galantnog pustolova osam¬ 
naestog veka. Pod tim je napisom izdala na svijet Knjižara. 
Zaklinčić i Šikić u Zagrebu Prvo potpuno neskraćeno iz¬ 
danje gornje knjige u nakladi J. Merhauta i s originalnim 
ilustracijama Fabbia Fabbi, talijanskog slikara. — Knjiga 
je štampana na lošem papiru u velikoj četvrtini s predgo¬ 
vorom bez oznake prevodioca. Izdavači zovu to izdanje 
»jugoslavenskim«, a to valjda zato, jer je štampano ekav- 
štinom. Najveći dio predgovora zapremaju citati iz piščeve 
autobiografije. U predgovoru se osim ostaloga veli, da su 
se izdavači odlučili za popularno izdanje, a ne za kritično, 
jer sadašnje prilike ne dopuštaju »luksuz jednog kritičkog 
izdanja«. Iako je to napokon za naše prilike svejedno, kako 
je to izdanje priređeno, nije spomenuta motivacija ni za 
jedan ni za drugi način ni od kakove važnosti. Puštajući 
zasada po strani ispravnost toga prijevoda, spomenut ćemo 
samo, da jezik toga prijevoda nije uvijek čisto književan 
i da prevodilac zapada često u omašne grješke, što se tiče 
pravopisa i interpunkcije. Opet jedan znak, kako izdavanje 
knjiga ni originalnih ni prevedenih ne može biti skroz knji¬ 
žarski posao. 

Vladimir Nazor: Legenda o sv. Hristoforu. Kao prvu 
svesku Novih priča Vladimira Nazora izdala je knjižara Kugli 
u Zagrebu Legendu o sv. Hristoforu. U toj nam knjizi Nazor 
na tridesetdevet stranica šesnaestine priča dosta brzo život 
junaka Reprobusa, kojega je našla i odhranila suluda Hor- 
tenzija, a u čijim se mišicama nabralo toliko snage, da je 
tražeći gospodara, koji će biti jači od njega, da mu služi, 
pomislio, da bude sluga Hristov, o kojemu je čuo, da je naj¬ 
jači od svih ljudi, jači od silnika, od kraljeva i careva. I Bog 
mu da tu milost, da je na svojim plećima ponio preko neke 
bijesne rijeke taj toliko željeni teret: Boga Hrista — i otuda 
mu ime Hristofor. — Priča je namijenjena mladeži, čita se 
lako i sa zanimanjem, pa na mnogo mjesta iz pričanja pro¬ 
viruje iz nje mjesto pripovijedača Nazor — pjesnik. 

UMJETNOST 

Koncertna kronika. 14. januara XI. matineja »Zagrebačke 
filharmonije«. Dirigent V j. R u ž i ć. Na programu M e n- 
delssohnova »Škotska Simfonija«, Griegove »Pje¬ 
sme za gudački orkestar« i Griegovi Plesovi I. i IV. za 
veliki orhestar. — Gudački orhestar pune zasićene zvuč¬ 
nosti. Osobito su izrađeni bili dinamijski efekti. Mendels- 
s o h n o v a simfonija, djelo rane romantike, bila je mjesti¬ 
mice blijeda u izražaju. Koncerat je bio vrlo dobro posjećen. 

16. januara klavirsko veče Jana Smeterlinga. 
Program loše odabran, u njemu prevladavahu kompozicije 
plesnog karaktera. U srednjem dijelu programa bile su tri 
moderne kompozicije (Albenica, Ravela, Grana- 
d o s a). Dok su španjolski kompozitori natrpavanjem vir¬ 
tuoznih elemenata nastojali oživiti svoje nacijonalne ple¬ 
sove, Ravelovo je djelo (valjda iz mlađih dana) sklop 
Puccinijevske melodike s modernim harmonskim ose- 
binama. — Da li bi se g. virtuoz usudio s takovim pro¬ 
gramom u takovoj interpretaciji nastupiti recimo u Beču 
ili Berlinu? Kakovim li on mjestom Zagreb drži? A kon¬ 
cerat je bio vanredno posjećen! 

13. januara V. intimno veče »Glazbenoga Za¬ 
vod a«. Na programu same kompozicije uvaženog fran¬ 
cuskog majstora G. Faurea (ravnatelja pariškog konzer¬ 
vatorija). Snaga u izražaju, profinjena otmjenost u pjevnoj 
liniji, umna uzdržljivost u upotrebi sredstava, vanredna 

lakoća inspiracije, sve su same odlike ovoga zaista velikog 
majstora. Čuli smo popijevke, u kojima upravo začuđuje 
skromnost udjela klavirske pratnje (pjevala je gdja. 
Košćević-Badalić, izvrstan akompanjator g. K. B a- 
r a n o v i ć), mladenačku, mjestimice dugačku Sonatu au la 
op. 13. (vijolina — M. Sschonova, klavir — A. G e i- 
ger-Eichhornova) i jedno od posljednjih vanrednih 
djela majstorovih 2-e Quintette (A. Geiger-Eichhorn 
— M. Schon — J. Škatula — D. Arany — U. 
F a b b r i). Uspjeh je bio potpun, ma da je smionost te pri¬ 
redbe bila velika, jer su sva ta djela bila prvi put izvedena. 
Posjet za čudo veoma dobar! 

21. januara XII. matineja »Zagrebačke filhar- 
m o n i j e«. Dirigent g. M. Sachs. Na programu dvije kon- 
certne kompozicije Čajkovskoga; Klavirski koncert 
b*mol (za klavirom gdja. A. Geiger-Eichhorn), koji 
su s uspjehom filharmoničari već izveli ove sezone i »Pa- 
tetička simfonija«, koju su naši filharmoničari prošlih sezona 
nekoliko puta s osobitim uspjehom svirali. 

U operi se eksperimentira mnogo. Za volju neprestanim 
gostovanjima opera gotovo ne dospijeva, da razvije stalan 
pravac u svom repertoaru, a i ta gostovanja, kako se baš 
u posljednje vrijeme pokazalo, nijesu uvijek korisna za našu 
operu, bez obzira na to, što ona i te kako financijalno terete 
naše kazalište. Možda će uprava razabrati, kada prouči malo 
stari repertoar, da je zagrebačka opera bila uvaženi zavod 
zbog svojih ozbiljnih umjetničkih nastojanja i pozitivnih 
uspjeha. 

Hrvatsko kazalište. Tijekom prošloga tjedna iznesene su 
pred naše općinstvo osim nekojih gostovanja u operi i 
dva domaća dramska produkta, koji bi ponovljeni na 
našoj pozornici svakako imali računati na neku pretenziju 
s obzirom na svoju nutarnju vrijednost. Kulundžićeva 
»Ponoć« nosi u mnogom obziru na sebi sva značajna obi¬ 
lježja navije nam dramatske književnosti: nejasne zadana 
tendencija, neobrazložena joj tehnička provedba u znatni¬ 
jim prizorima, stalno dociranje o težim životnim proble¬ 
mima, na oko jednostavno rješavanje postavljenih zadataka, 
suvereno gospodovanje vlastitoga piščeva mišljenja prema 
slušateljstvu i u pitanjima problematične naravi pa, što je 
skoro postalo u našoj novijoj drami pravilom, neki fatali- 
stički misticizam tako isprepleten realnošću, da se ni da¬ 
našnja prilično već dotjerana režiserska tehnika ne zna u 
nekojim prilikama pravo snaći u jasnom postavljanju gra¬ 
nica između mističkoga i zbiljskoga svijeta. O dosljed¬ 
nosti značaja pojedinih lica kao da uopće i ne vodimo ra¬ 
čuna; isprika se tome dade, rekli bismo, naći jedino u 
takovu psihološkom crtežu iznesenih lica, da ta redovno 
jednom nogom stoje na psihopatskom tlu: s takovim se 
licima sastajemo skoro redovno u novijoj nam drami, pa je 
tom značajnom crtom obilježena i Kulundžićeva Ponoć. 
Ne marimo ovdje govoriti o razlozima za opravdanost i 
ispravnost zadane po piscu teme, koja kao da riješenje svoje 
nalazi u vizijom prikazanoj Katici s izrazitom izjavom, da 
one, a to su kao i ona, zabludjele žrtve, po svojoj drago¬ 
voljnoj smrti donose ljudima spas, a jednako bi se s netom 
spomenutim tezama imalo poći ogledanju naše drame s gle¬ 
dišta književne vrijednosti; nama je ovdje glavno da spo¬ 
menemo, kako bi naša dramatska književnost dobrano po- 
kročila naprijed, kad bi nam pisci, ako u njih istinski imade 
talenta za dramatsko umjetničko stvaranje, došli do uvje¬ 
renja o potrebi stalne duševne uzajmice izmedju gledalaca 
i iznesenih drama: jaz, što ga naši dramatici u iznošenju i 


dobrih stvari a upotrebom nejasnih, maglovitih kojekakvim 
prihološki ne baš obrazloženim vizijama i mističkim fan- 
tazmatima stvaraju između sebe i svojih gledalaca, takav je, 
da se ne da nagodbom premostiti; pisci ga sami moraju 
ukloniti. Mi hoćemo jasnoće, točnosti, i nada sve naravnosti 
u dramatskoj umjetnosti, želimo na prvome mjestu, da 
znademo i razumijemo, što pisac hoće, a tek onda moći 
ćemo govoriti o ispravnosti njegovih ideja i njihovih rije- 
šenja. a 

Pa kad već s te strane ne nalazimo u zadnje vrijeme 
očekivanog zadovoljenja, zahvalni smo našoj kazališnoj 
upravi, što nas katkad povede u lagodniji svijet, da malo 
zaboravimo na sumornost radi gornjih razloga. Tako nam 
je u nedjelju, 21. o. mj. iznesena na pozornicu Nušićeva 
Protekcija kao đačka predstava, a kojoj se mora izreći 
svako priznanje. G. Rašković je taj put donio svoga Savu 
Savića u najdotjeranijem obliku. 

BILJEŠKE 

Stogodišnjica rođenja Luja Pastenra. Ovih je dana u 
cijeloj Evropi na svečan način proslavljena stota godišnjica 
rođenja Luja Pasteura. U Zagrebu je ta proslava održana 
u subotu 20. o. mj. u velikoj sabornoj dvorani, pa su joj 
prisustvovali zastupnici naučnih i književnih društava, vla¬ 
sti, škola i svih dobrotvornih društava. Proslavu je priredilo 
Hrvatsko Prirodoslovno Društvo, kojemu se na kraju pro¬ 
slave francuski konzul u Zagrebu srdačno zahvalio. 

Luj Pasteur rodio se 27. decembra 1822. od oca Josa 
Josefa i majke Antoinette. Djetinjstvo je proveo Luj bez 
osobitih događaja u siromašnoj roditeljskoj kući, ali je već 
onda pokazivao bistrinu uma, istrajnost i strpljivost u sva¬ 
kom započetom poslu. — Godine 1842. načini ispit zre¬ 
losti sa srednjim uspjehom i osjeti u sebi neodoljivu želju, 
da se sav poda radu i učenju. Uspjeh nije izostao. Već 
godine 1849. postaje Pasteur profesorom sveučilišta u Strass- 
burgu i u to je vrijeme već poznat po svojim radovima kao 
ozbiljan naučni radnik, pa ga već u njegovoj tridesetidrugoj 
godini vidimo kao profesora i dekana u Lilu. Od to doba 
ide njegov napredak u karijerama i častima vrlo brzim 
tempom. 

U to se vrijeme bavio Pasteur već vrlo živo s nekim 
kemijskim problemima, koji su snažno zahvatili u medicinu 
i zato su mu neki liječnici i prigovarali, što zalazi u njihovu 
struku. 

Ime je Pasteurovo kod nas vezano u prvom redu o 
liječenje protiv ujeda bijesna psa. Godine 1885. 6. jula do¬ 
lazi u laboratorij Pasteurov neka majka sa svojim devet- 
godišnjim sinom, kojega je ujelo bijesno pseto na četrnaest 
mjesta. Pasteur se nađe na čas u neprilici, no već drugi 
dan počinje uštrcavanjem seruma, koji je doonda bio opro¬ 
ban samo kod životinja. Mališ je bio spasen, lijek je ko¬ 
ristio. Potom dođoše drugi i svi biše izliječeni. 

God. 1886. Pasteur podnosi Akademiji medicine izvje¬ 
štaj engleske naučne komisije, koji glasi: »Može se smatrati 
za sigurno, da je g. Pasteur otkrio jednu preventivnu me¬ 
todu protiv bjesnila, nalik na cijepljenje protiv boginja.« 

Pasteur je učinio vrlo mnogo za industriju, higijenu, me¬ 
dicinu i spasao do danas već tisuće i tisuće života od 
strašne smrti. Pa ako treba da se slave tako uspomene za¬ 
služnih i velikih ljudi, nema sumnje, da je i dan rođenja 
Pasteurova za čovječanstvo jedan svijetli dan u njegovoj 
historiji, a ime će Pasteurovo preživjeti bez sumnje još 
bezbroj novih generacija čovječanstva. 


Izdavači i vlasnici: Dragutin Nemet i drugovi. 


Tisak »Tipografije« d. d., Zagreb. 

NnOJa svoje najnovije hosmetifhe preparat«: 












+ .C. 


Shampoon u omotima, 
Shampoon tekući, 

Poudre u 4 boje, 

Poudre špecial, 

Poudre na kilograme, 
Poudre u kamenu. 
Prašak za zube. 

Pasta za zube, 

Parfumi, 

Eau de 
Eau de Cologne Russe,* 
Eau de Bouleau 

(Birkenwasser) 
Eau de Quinine # * 
Bay-Rum, # 

Crema za lice, 

Stipsa za brijače* 

Sapun za brijače, 


Prašak za bijele cipele, 
Rouge tekući, 

Rouge čvrsti, 

Sol za kupke, 

Baby Poudre, 

Prašak proti znojenju, 
Briliantine tekući, 
Briliantine u teglama, 
Briliantine u tubama, 
Pomada za usne, 

Crnilo za obrve, 
Manicurette, 

Huile de Noisette, 

Huile de Bardanc, 
Vinaigre de Toilette, 
Coniferensprit, 

Lotion de Lilas, 

Spužve od gume. 





Preporučamo naše parfume u najnovijim mirisima i u elegant¬ 
nim brušenim bocama, koji su ravni francuskim parfumima. 

Proizvodi označeni sa zvijezdom dobiju se u pol-lit. bocama. 

Naše rabljene prazne boce kupujemo. 

fronte naš najnoviji dfenlh. dobijete ga badava! 
Roba se razašljfe i pouzećem! Dobiva se svagdle. 



Tisak »Tipogra&fa« cL đ., Zagreb. 








